pli: Visamaṁ nakkhattesu tārakarūpesu parivattantesu visamaṁ rattindivā parivattanti.


nikaya: an

layer: root

title_pli: Aṅguttara Nikāya 4.70 7. Pattakammavagga

pli: Visamaṁ rattindivesu parivattantesu visamaṁ māsaddhamāsā parivattanti.


pli: Visamaṁ māsaddhamāsesu parivattantesu visamaṁ utusaṁvaccharā parivattanti.


pli: Visamaṁ utusaṁvaccharesu parivattantesu visamaṁ vātā vāyanti visamā apañjasā.


pli: Visamaṁ vātesu vāyantesu visamesu apañjasesu devatā parikupitā bhavanti.


pli: Devatāsu parikupitāsu devo na sammā dhāraṁ anuppavecchati.


pli: Deve na sammā dhāraṁ anuppavecchante visamapākāni sassāni bhavanti.


pli: Visamapākāni, bhikkhave, sassāni manussā paribhuñjantā appāyukā honti dubbaṇṇā ca bavhābādhā ca.


pli: Yasmiṁ, bhikkhave, samaye rājāno dhammikā honti, rājāyuttāpi tasmiṁ samaye dhammikā honti.


pli: Rājāyuttesu dhammikesu brāhmaṇagahapatikāpi tasmiṁ samaye dhammikā honti.


pli: Brāhmaṇagahapatikesu dhammikesu negamajānapadāpi tasmiṁ samaye dhammikā honti.


pli: Negamajānapadesu dhammikesu samaṁ candimasūriyā parivattanti.


pli: Samaṁ candimasūriyesu parivattantesu samaṁ nakkhattāni tārakarūpāni parivattanti.


pli: Samaṁ nakkhattesu tārakarūpesu parivattantesu samaṁ rattindivā parivattanti.


pli: Samaṁ rattindivesu parivattantesu samaṁ māsaddhamāsā parivattanti.


pli: Samaṁ māsaddhamāsesu parivattantesu samaṁ utusaṁvaccharā parivattanti.


pli: Samaṁ utusaṁvaccharesu parivattantesu samaṁ vātā vāyanti samā pañjasā.


pli: Samaṁ vātesu vāyantesu samesu pañjasesu devatā aparikupitā bhavanti.


pli: Devatāsu aparikupitāsu devo sammā dhāraṁ anuppavecchati.


pli: Deve sammā dhāraṁ anuppavecchante samapākāni sassāni bhavanti.


pli: Samapākāni, bhikkhave, sassāni manussā paribhuñjantā dīghāyukā ca honti vaṇṇavanto ca balavanto ca appābādhā cāti.


pli: Gunnañce taramānānaṁ,


pli: jimhaṁ gacchati puṅgavo;


pli: Sabbā tā jimhaṁ gacchanti,


pli: nette jimhaṁ gate sati.


pli: Evamevaṁ manussesu,


pli: yo hoti seṭṭhasammato;


pli: So ce adhammaṁ carati,


pli: pageva itarā pajā;


pli: Sabbaṁ raṭṭhaṁ dukkhaṁ seti,


pli: rājā ce hoti adhammiko.


pli: ujuṁ gacchati puṅgavo;


pli: Sabbā tā ujuṁ gacchanti,


pli: nette ujuṁ gate sati.


pli: So sace dhammaṁ carati,


pli: Sabbaṁ raṭṭhaṁ sukhaṁ seti,


pli: rājā ce hoti dhammiko”ti.


pli: Dasamaṁ.


pli: Pattakammavaggo dutiyo.


pli: Tassuddānaṁ


pli: Pattakammaṁ ānaṇyako,


pli: Sabrahmanirayā rūpena pañcamaṁ;


pli: Sarāgaahirājā devadatto,


pli: Padhānaṁ adhammikena cāti.


title_pli: Aṅguttara Nikāya 4.71 8. Apaṇṇakavagga

pli: Aṅguttara Nikāya 4.71


pli: 8. Apaṇṇakavagga


pli: Padhānasutta


pli: “Catūhi, bhikkhave, dhammehi samannāgato bhikkhu apaṇṇakappaṭipadaṁ paṭipanno hoti, yoni cassa āraddhā hoti āsavānaṁ khayāya.


pli: Katamehi catūhi?


pli: Idha, bhikkhave, bhikkhu sīlavā hoti, bahussuto hoti, āraddhavīriyo hoti, paññavā hoti.


pli: Imehi kho, bhikkhave, catūhi dhammehi samannāgato bhikkhu apaṇṇakappaṭipadaṁ paṭipanno hoti, yoni cassa āraddhā hoti āsavānaṁ khayāyā”ti.


pli: Paṭhamaṁ.


title_pli: Aṅguttara Nikāya 4.72 8. Apaṇṇakavagga

pli: Aṅguttara Nikāya 4.72


pli: Sammādiṭṭhisutta


pli: Nekkhammavitakkena, abyāpādavitakkena, avihiṁsāvitakkena, sammādiṭṭhiyā—


pli: imehi kho, bhikkhave, catūhi dhammehi samannāgato bhikkhu apaṇṇakappaṭipadaṁ paṭipanno hoti, yoni cassa āraddhā hoti āsavānaṁ khayāyā”ti.


pli: Dutiyaṁ.


title_pli: Aṅguttara Nikāya 4.73 8. Apaṇṇakavagga

pli: Aṅguttara Nikāya 4.73


pli: Sappurisasutta


pli: “Catūhi, bhikkhave, dhammehi samannāgato asappuriso veditabbo.


pli: Idha, bhikkhave, asappuriso yo hoti parassa avaṇṇo taṁ apuṭṭhopi pātu karoti, ko pana vādo puṭṭhassa.


pli: Puṭṭho kho pana pañhābhinīto ahāpetvā alambitvā paripūraṁ vitthārena parassa avaṇṇaṁ bhāsitā hoti.


pli: Veditabbametaṁ, bhikkhave, asappuriso ayaṁ bhavanti.


pli: Puna caparaṁ, bhikkhave, asappuriso yo hoti parassa vaṇṇo taṁ puṭṭhopi na pātu karoti, ko pana vādo apuṭṭhassa.


pli: Puṭṭho kho pana pañhābhinīto hāpetvā lambitvā aparipūraṁ avitthārena parassa vaṇṇaṁ bhāsitā hoti.


pli: Puna caparaṁ, bhikkhave, asappuriso yo hoti attano avaṇṇo taṁ puṭṭhopi na pātu karoti, ko pana vādo apuṭṭhassa.


pli: Puṭṭho kho pana pañhābhinīto hāpetvā lambitvā aparipūraṁ avitthārena attano avaṇṇaṁ bhāsitā hoti.


pli: Puna caparaṁ, bhikkhave, asappuriso yo hoti attano vaṇṇo taṁ apuṭṭhopi pātu karoti, ko pana vādo puṭṭhassa.


pli: Puṭṭho kho pana pañhābhinīto ahāpetvā alambitvā paripūraṁ vitthārena attano vaṇṇaṁ bhāsitā hoti.


pli: Imehi kho, bhikkhave, catūhi dhammehi samannāgato asappuriso veditabbo.


pli: Catūhi, bhikkhave, dhammehi samannāgato sappuriso veditabbo.


pli: Katamehi catūhi?


pli: Idha, bhikkhave, sappuriso yo hoti parassa avaṇṇo taṁ puṭṭhopi na pātu karoti, ko pana vādo apuṭṭhassa.


pli: Puṭṭho kho pana pañhābhinīto hāpetvā lambitvā aparipūraṁ avitthārena parassa avaṇṇaṁ bhāsitā hoti.


pli: Veditabbametaṁ, bhikkhave, sappuriso ayaṁ bhavanti.


pli: Puna caparaṁ, bhikkhave, sappuriso yo hoti parassa vaṇṇo taṁ apuṭṭhopi pātu karoti, ko pana vādo puṭṭhassa.


pli: Puṭṭho kho pana pañhābhinīto ahāpetvā alambitvā paripūraṁ vitthārena parassa vaṇṇaṁ bhāsitā hoti.


pli: Puna caparaṁ, bhikkhave, sappuriso yo hoti attano avaṇṇo taṁ apuṭṭhopi pātu karoti, ko pana vādo puṭṭhassa.


pli: Puṭṭho kho pana pañhābhinīto ahāpetvā alambitvā paripūraṁ vitthārena attano avaṇṇaṁ bhāsitā hoti.


pli: Puna caparaṁ, bhikkhave, sappuriso yo hoti attano vaṇṇo taṁ puṭṭhopi na pātu karoti, ko pana vādo apuṭṭhassa.


pli: Puṭṭho kho pana pañhābhinīto hāpetvā lambitvā aparipūraṁ avitthārena attano vaṇṇaṁ bhāsitā hoti.


pli: Imehi kho, bhikkhave, catūhi dhammehi samannāgato sappuriso veditabbo.


pli: Seyyathāpi, bhikkhave, vadhukā yaññadeva rattiṁ vā divaṁ vā ānītā hoti, tāvadevassā tibbaṁ hirottappaṁ paccupaṭṭhitaṁ hoti sassuyāpi sasurepi sāmikepi antamaso dāsakammakaraporisesu.


pli: Sā aparena samayena saṁvāsamanvāya vissāsamanvāya sassumpi sasurampi sāmikampi evamāha:


pli: ‘apetha, kiṁ pana tumhe jānāthā’ti.


pli: Evamevaṁ kho, bhikkhave, idhekacco bhikkhu yaññadeva rattiṁ vā divaṁ vā agārasmā anagāriyaṁ pabbajito hoti, tāvadevassa tibbaṁ hirottappaṁ paccupaṭṭhitaṁ hoti bhikkhūsu bhikkhunīsu upāsakesu upāsikāsu antamaso ārāmikasamaṇuddesesu.


pli: So aparena samayena saṁvāsamanvāya vissāsamanvāya ācariyampi upajjhāyampi evamāha:


pli: Tasmātiha, bhikkhave, evaṁ sikkhitabbaṁ:


pli: Evañhi vo, bhikkhave, sikkhitabban”ti.


pli: Tatiyaṁ.


title_pli: Aṅguttara Nikāya 4.74 8. Apaṇṇakavagga

pli: Aṅguttara Nikāya 4.74


pli: 8. Apaṇṇakavagga


pli: Paṭhamaaggasutta


pli: “Cattārimāni, bhikkhave, aggāni.


pli: Katamāni cattāri?


pli: Sīlaggaṁ, samādhiggaṁ, paññāggaṁ, vimuttaggaṁ—


pli: Imāni kho, bhikkhave, cattāri aggānī”ti.


pli: Catutthaṁ.


title_pli: Aṅguttara Nikāya 4.75 8. Apaṇṇakavagga

pli: Aṅguttara Nikāya 4.75


pli: Dutiyaaggasutta


pli: Rūpaggaṁ, vedanāggaṁ, saññāggaṁ, bhavaggaṁ—


pli: Pañcamaṁ.


title_pli: Aṅguttara Nikāya 4.76 8. Apaṇṇakavagga

pli: Aṅguttara Nikāya 4.76


pli: Kusinārasutta


pli: Ekaṁ samayaṁ bhagavā kusinārāyaṁ viharati upavattane mallānaṁ sālavane antarena yamakasālānaṁ parinibbānasamaye.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Siyā kho pana, bhikkhave, ekabhikkhussapi kaṅkhā vā vimati vā buddhe vā dhamme vā saṅghe vā magge vā paṭipadāya vā, pucchatha, bhikkhave, mā pacchā vippaṭisārino ahuvattha:


pli: ‘sammukhībhūto no satthā ahosi, nāsakkhimha bhagavantaṁ sammukhā paṭipucchitun’”ti.


pli: Evaṁ vutte, te bhikkhū tuṇhī ahesuṁ.


pli: Dutiyampi kho bhagavā bhikkhū āmantesi:


pli: “siyā kho pana, bhikkhave, ekabhikkhussapi kaṅkhā vā vimati vā buddhe vā dhamme vā saṅghe vā magge vā paṭipadāya vā, pucchatha, bhikkhave, mā pacchā vippaṭisārino ahuvattha:


pli: Dutiyampi kho te bhikkhū tuṇhī ahesuṁ.


pli: Tatiyampi kho bhagavā bhikkhū āmantesi:


pli: Tatiyampi kho te bhikkhū tuṇhī ahesuṁ.


pli: Atha kho bhagavā bhikkhū āmantesi:


pli: “siyā kho pana, bhikkhave, satthugāravenapi na puccheyyātha, sahāyakopi, bhikkhave, sahāyakassa ārocetū”ti.


pli: Atha kho āyasmā ānando bhagavantaṁ etadavoca:


pli: “acchariyaṁ, bhante, abbhutaṁ, bhante.


pli: Evaṁ pasanno ahaṁ, bhante. Natthi imasmiṁ bhikkhusaṅghe ekabhikkhussapi kaṅkhā vā vimati vā buddhe vā dhamme vā saṅghe vā magge vā paṭipadāya vā”ti.


pli: “Pasādā kho tvaṁ, ānanda, vadesi. Ñāṇameva hettha, ānanda, tathāgatassa: ‘natthi imasmiṁ bhikkhusaṅghe ekabhikkhussapi kaṅkhā vā vimati vā buddhe vā dhamme vā saṅghe vā magge vā paṭipadāya vā’.


pli: Imesañhi, ānanda, pañcannaṁ bhikkhusatānaṁ yo pacchimako bhikkhu so sotāpanno avinipātadhammo niyato sambodhiparāyaṇo”ti.


pli: Chaṭṭhaṁ.


title_pli: Aṅguttara Nikāya 4.77 8. Apaṇṇakavagga

pli: Aṅguttara Nikāya 4.77


pli: 8. Apaṇṇakavagga


pli: Acinteyyasutta


pli: “Cattārimāni, bhikkhave, acinteyyāni, na cintetabbāni; yāni cintento ummādassa vighātassa bhāgī assa.


pli: Katamāni cattāri?


pli: Buddhānaṁ, bhikkhave, buddhavisayo acinteyyo, na cintetabbo;


pli: yaṁ cintento ummādassa vighātassa bhāgī assa.


pli: Jhāyissa, bhikkhave, jhānavisayo acinteyyo, na cintetabbo;


pli: Kammavipāko, bhikkhave, acinteyyo, na cintetabbo;


pli: Lokacintā, bhikkhave, acinteyyā, na cintetabbā;


pli: Imāni kho, bhikkhave, cattāri acinteyyāni, na cintetabbāni; yāni cintento ummādassa vighātassa bhāgī assā”ti.


pli: Sattamaṁ.


title_pli: Aṅguttara Nikāya 4.78 8. Apaṇṇakavagga

pli: Aṅguttara Nikāya 4.78


pli: Dakkhiṇasutta


pli: “Catasso imā, bhikkhave, dakkhiṇā visuddhiyo.


pli: Katamā catasso?


pli: Atthi, bhikkhave, dakkhiṇā dāyakato visujjhati, no paṭiggāhakato;


pli: atthi, bhikkhave, dakkhiṇā paṭiggāhakato visujjhati, no dāyakato;


pli: atthi, bhikkhave, dakkhiṇā neva dāyakato visujjhati, no paṭiggāhakato;


pli: atthi, bhikkhave, dakkhiṇā dāyakato ceva visujjhati paṭiggāhakato ca.


pli: Kathañca, bhikkhave, dakkhiṇā dāyakato visujjhati, no paṭiggāhakato?


pli: Idha, bhikkhave, dāyako hoti sīlavā kalyāṇadhammo; paṭiggāhakā honti dussīlā pāpadhammā.


pli: Evaṁ kho, bhikkhave, dakkhiṇā dāyakato visujjhati, no paṭiggāhakato.


pli: Kathañca, bhikkhave, dakkhiṇā paṭiggāhakato visujjhati, no dāyakato?


pli: Idha, bhikkhave, dāyako hoti dussīlo pāpadhammo; paṭiggāhakā honti sīlavanto kalyāṇadhammā.


pli: Evaṁ kho, bhikkhave, dakkhiṇā paṭiggāhakato visujjhati, no dāyakato.


pli: Kathañca, bhikkhave, dakkhiṇā neva dāyakato visujjhati, no paṭiggāhakato?


pli: Idha, bhikkhave, dāyako hoti dussīlo pāpadhammo; paṭiggāhakāpi honti dussīlā pāpadhammā.


pli: Evaṁ kho, bhikkhave, dakkhiṇā neva dāyakato visujjhati, no paṭiggāhakato.


pli: Kathañca, bhikkhave, dakkhiṇā dāyakato ceva visujjhati paṭiggāhakato ca?


pli: Idha, bhikkhave, dāyako hoti sīlavā kalyāṇadhammo; paṭiggāhakāpi honti sīlavanto kalyāṇadhammā.


pli: Evaṁ kho, bhikkhave, dakkhiṇā dāyakato ceva visujjhati paṭiggāhakato ca.


pli: Imā kho, bhikkhave, catasso dakkhiṇā visuddhiyo”ti.


pli: Aṭṭhamaṁ.


title_pli: Aṅguttara Nikāya 4.79 8. Apaṇṇakavagga

pli: Aṅguttara Nikāya 4.79


pli: 8. Apaṇṇakavagga


pli: Vaṇijjasutta


pli: Atha kho āyasmā sāriputto yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā sāriputto bhagavantaṁ etadavoca:


pli: “ko nu kho, bhante, hetu ko paccayo, yena midhekaccassa tādisāva vaṇijjā payuttā chedagāminī hoti?


pli: Ko pana, bhante, hetu ko paccayo, yena midhekaccassa tādisāva vaṇijjā payuttā na yathādhippāyā hoti?


pli: Ko nu kho, bhante, hetu ko paccayo, yena midhekaccassa tādisāva vaṇijjā payuttā yathādhippāyā hoti?


pli: Ko pana, bhante, hetu ko paccayo, yena midhekaccassa tādisāva vaṇijjā payuttā parādhippāyā hotī”ti?


pli: “Idha, sāriputta, ekacco samaṇaṁ vā brāhmaṇaṁ vā upasaṅkamitvā pavāreti: ‘vadatu, bhante, paccayenā’ti. So yena pavāreti taṁ na deti.


pli: So ce tato cuto itthattaṁ āgacchati, so yaññadeva vaṇijjaṁ payojeti, sāssa hoti chedagāminī.


pli: Idha pana, sāriputta, ekacco samaṇaṁ vā brāhmaṇaṁ vā upasaṅkamitvā pavāreti: ‘vadatu, bhante, paccayenā’ti. So yena pavāreti taṁ na yathādhippāyaṁ deti.


pli: So ce tato cuto itthattaṁ āgacchati, so yaññadeva vaṇijjaṁ payojeti, sāssa na hoti yathādhippāyā.


pli: Idha pana, sāriputta, ekacco samaṇaṁ vā brāhmaṇaṁ vā upasaṅkamitvā pavāreti: ‘vadatu, bhante, paccayenā’ti. So yena pavāreti taṁ yathādhippāyaṁ deti.


pli: So ce tato cuto itthattaṁ āgacchati, so yaññadeva vaṇijjaṁ payojeti, sāssa hoti yathādhippāyā.


pli: Idha, sāriputta, ekacco samaṇaṁ vā brāhmaṇaṁ vā upasaṅkamitvā pavāreti: ‘vadatu, bhante, paccayenā’ti. So yena pavāreti taṁ parādhippāyaṁ deti.


pli: So ce tato cuto itthattaṁ āgacchati, so yaññadeva vaṇijjaṁ payojeti, sāssa hoti parādhippāyā.


pli: Ayaṁ kho, sāriputta, hetu ayaṁ paccayo, yena midhekaccassa tādisāva vaṇijjā payuttā chedagāminī hoti.


pli: Ayaṁ pana, sāriputta, hetu ayaṁ paccayo, yena midhekaccassa tādisāva vaṇijjā payuttā na yathādhippāyā hoti.


pli: Ayaṁ kho pana, sāriputta, hetu ayaṁ paccayo, yena midhekaccassa tādisāva vaṇijjā payuttā yathādhippāyā hoti.


pli: Ayaṁ pana, sāriputta, hetu ayaṁ paccayo, yena midhekaccassa tādisāva vaṇijjā payuttā parādhippāyā hotī”ti.


pli: Navamaṁ.


title_pli: Aṅguttara Nikāya 4.8 1. Bhaṇḍagāmavagga

pli: Aṅguttara Nikāya 4.8


pli: 1. Bhaṇḍagāmavagga


pli: Vesārajjasutta


pli: “Cattārimāni, bhikkhave, tathāgatassa vesārajjāni, yehi vesārajjehi samannāgato tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Katamāni cattāri?


pli: ‘“Sammāsambuddhassa te paṭijānato ime dhammā anabhisambuddhā”ti tatra vata maṁ samaṇo vā brāhmaṇo vā devo vā māro vā brahmā vā koci vā lokasmiṁ sahadhammena paṭicodessatī’ti nimittametaṁ, bhikkhave, na samanupassāmi.


pli: Etamahaṁ, bhikkhave, nimittaṁ asamanupassanto khemappatto abhayappatto vesārajjappatto viharāmi.


pli: ‘“Khīṇāsavassa te paṭijānato ime āsavā aparikkhīṇā”ti tatra vata maṁ samaṇo vā brāhmaṇo vā devo vā māro vā brahmā vā koci vā lokasmiṁ sahadhammena paṭicodessatī’ti nimittametaṁ, bhikkhave, na samanupassāmi.


pli: ‘“Ye kho pana te antarāyikā dhammā vuttā te paṭisevato nālaṁ antarāyāyā”ti tatra vata maṁ samaṇo vā brāhmaṇo vā devo vā māro vā brahmā vā koci vā lokasmiṁ sahadhammena paṭicodessatī’ti nimittametaṁ, bhikkhave, na samanupassāmi.


pli: ‘“Yassa kho pana te atthāya dhammo desito so na niyyāti takkarassa sammā dukkhakkhayāyā”ti tatra vata maṁ samaṇo vā brāhmaṇo vā devo vā māro vā brahmā vā koci vā lokasmiṁ sahadhammena paṭicodessatī’ti nimittametaṁ, bhikkhave, na samanupassāmi.


pli: Imāni kho, bhikkhave, cattāri tathāgatassa vesārajjāni, yehi vesārajjehi samannāgato tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavattetīti.


pli: Ye kecime vādapathā puthussitā,


pli: Yaṁnissitā samaṇabrāhmaṇā ca;


pli: Tathāgataṁ patvā na te bhavanti,


pli: Visāradaṁ vādapathātivattaṁ.


pli: Yo dhammacakkaṁ abhibhuyya kevalī,


pli: Pavattayī sabbabhūtānukampī;


pli: Taṁ tādisaṁ devamanussaseṭṭhaṁ,


pli: Sattā namassanti bhavassa pāragun”ti.


pli: Aṭṭhamaṁ.


title_pli: Aṅguttara Nikāya 4.80 8. Apaṇṇakavagga

pli: Aṅguttara Nikāya 4.80


pli: 8. Apaṇṇakavagga


pli: Kambojasutta


pli: Ekaṁ samayaṁ bhagavā kosambiyaṁ viharati ghositārāme.


pli: Atha kho āyasmā ānando yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā ānando bhagavantaṁ etadavoca:


pli: “Ko nu kho, bhante, hetu ko paccayo, yena mātugāmo neva sabhāyaṁ nisīdati, na kammantaṁ payojeti, na kambojaṁ gacchatī”ti?


pli: “Kodhano, ānanda, mātugāmo;


pli: issukī, ānanda, mātugāmo;


pli: maccharī, ānanda, mātugāmo;


pli: duppañño, ānanda, mātugāmo—


pli: ayaṁ kho, ānanda, hetu ayaṁ paccayo, yena mātugāmo neva sabhāyaṁ nisīdati, na kammantaṁ payojeti, na kambojaṁ gacchatī”ti.


pli: Dasamaṁ.


pli: Apaṇṇakavaggo tatiyo.


pli: Tassuddānaṁ


pli: Padhānaṁ diṭṭhisappurisa,


pli: Vadhukā dve ca honti aggāni;


pli: Kusināraacinteyyā,


pli: Dakkhiṇā ca vaṇijjā kambojanti.


title_pli: Aṅguttara Nikāya 4.81 9. Macalavagga

pli: Aṅguttara Nikāya 4.81


pli: 9. Macalavagga


pli: Pāṇātipātasutta


pli: “Catūhi, bhikkhave, dhammehi samannāgato yathābhataṁ nikkhitto evaṁ niraye.


pli: Katamehi catūhi?


pli: Pāṇātipātī hoti, adinnādāyī hoti, kāmesumicchācārī hoti, musāvādī hoti—


pli: imehi kho, bhikkhave, catūhi dhammehi samannāgato yathābhataṁ nikkhitto evaṁ niraye.


pli: Catūhi, bhikkhave, dhammehi samannāgato yathābhataṁ nikkhitto evaṁ sagge.


pli: Pāṇātipātā paṭivirato hoti, adinnādānā paṭivirato hoti, kāmesumicchācārā paṭivirato hoti, musāvādā paṭivirato hoti—


pli: imehi kho, bhikkhave, catūhi dhammehi samannāgato yathābhataṁ nikkhitto evaṁ sagge”ti.


pli: Paṭhamaṁ.


title_pli: Aṅguttara Nikāya 4.82 9. Macalavagga

pli: Aṅguttara Nikāya 4.82


pli: Musāvādasutta


pli: Musāvādī hoti, pisuṇavāco hoti, pharusavāco hoti, samphappalāpī hoti—


pli: Musāvādā paṭivirato hoti, pisuṇāya vācāya paṭivirato hoti, pharusāya vācāya paṭivirato hoti, samphappalāpā paṭivirato hoti—


pli: Dutiyaṁ.


title_pli: Aṅguttara Nikāya 4.83 9. Macalavagga

pli: Aṅguttara Nikāya 4.83


pli: Avaṇṇārahasutta


pli: Ananuvicca apariyogāhetvā avaṇṇārahassa vaṇṇaṁ bhāsati,


pli: ananuvicca apariyogāhetvā vaṇṇārahassa avaṇṇaṁ bhāsati,


pli: ananuvicca apariyogāhetvā appasādanīye ṭhāne pasādaṁ upadaṁseti, ananuvicca apariyogāhetvā pasādanīye ṭhāne appasādaṁ upadaṁseti—


pli: Katamehi catūhi?


pli: Anuvicca pariyogāhetvā avaṇṇārahassa avaṇṇaṁ bhāsati,


pli: anuvicca pariyogāhetvā vaṇṇārahassa vaṇṇaṁ bhāsati,


pli: anuvicca pariyogāhetvā appasādanīye ṭhāne appasādaṁ upadaṁseti


pli: anuvicca pariyogāhetvā pasādanīye ṭhāne pasādaṁ upadaṁseti—


pli: imehi kho, bhikkhave, catūhi dhammehi samannāgato yathābhataṁ nikkhitto evaṁ sagge”ti.


pli: Tatiyaṁ.


title_pli: Aṅguttara Nikāya 4.84 9. Macalavagga

pli: Aṅguttara Nikāya 4.84


pli: 9. Macalavagga


pli: Kodhagarusutta


pli: “Catūhi, bhikkhave, dhammehi samannāgato yathābhataṁ nikkhitto evaṁ niraye.


pli: Kodhagaru hoti na saddhammagaru, makkhagaru hoti na saddhammagaru, lābhagaru hoti na saddhammagaru, sakkāragaru hoti na saddhammagaru—


pli: imehi kho, bhikkhave, catūhi dhammehi samannāgato yathābhataṁ nikkhitto evaṁ niraye.


pli: Catūhi, bhikkhave, dhammehi samannāgato yathābhataṁ nikkhitto evaṁ sagge.


pli: Saddhammagaru hoti na kodhagaru, saddhammagaru hoti na makkhagaru, saddhammagaru hoti na lābhagaru, saddhammagaru hoti na sakkāragaru—


pli: Catutthaṁ.


title_pli: Aṅguttara Nikāya 4.85 9. Macalavagga

pli: Aṅguttara Nikāya 4.85


pli: Tamotamasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Tamo tamaparāyaṇo,


pli: tamo jotiparāyaṇo,


pli: joti tamaparāyaṇo,


pli: joti jotiparāyaṇo.


pli: Kathañca, bhikkhave, puggalo tamo hoti tamaparāyaṇo?


pli: Idha, bhikkhave, ekacco puggalo nīce kule paccājāto hoti—caṇḍālakule vā venakule vā nesādakule vā rathakārakule vā pukkusakule vā dalidde appannapānabhojane kasiravuttike, yattha kasirena ghāsacchādo labbhati.


pli: So ca hoti dubbaṇṇo duddasiko okoṭimako bavhābādho kāṇo vā kuṇī vā khañjo vā pakkhahato vā, na lābhī annassa pānassa vatthassa yānassa mālāgandhavilepanassa seyyāvasathapadīpeyyassa.


pli: So kāyena duccaritaṁ carati, vācāya duccaritaṁ carati, manasā duccaritaṁ carati.


pli: So kāyena duccaritaṁ caritvā, vācāya duccaritaṁ caritvā, manasā duccaritaṁ caritvā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjati.


pli: Evaṁ kho, bhikkhave, puggalo tamo hoti tamaparāyaṇo.


pli: Kathañca, bhikkhave, puggalo tamo hoti jotiparāyaṇo?


pli: Idha, bhikkhave, ekacco puggalo nīce kule paccājāto hoti—caṇḍālakule vā venakule vā nesādakule vā rathakārakule vā pukkusakule vā dalidde appannapānabhojane kasiravuttike, yattha kasirena ghāsacchādo labbhati;


pli: so ca hoti dubbaṇṇo duddasiko okoṭimako bavhābādho kāṇo vā kuṇī vā khañjo vā pakkhahato vā na lābhī annassa pānassa vatthassa yānassa mālāgandhavilepanassa seyyāvasathapadīpeyyassa.


pli: So kāyena sucaritaṁ carati, vācāya sucaritaṁ carati, manasā sucaritaṁ carati.


pli: So kāyena sucaritaṁ caritvā, vācāya sucaritaṁ caritvā, manasā sucaritaṁ caritvā kāyassa bhedā paraṁ maraṇā sugatiṁ saggaṁ lokaṁ upapajjati.


pli: Evaṁ kho, bhikkhave, puggalo tamo hoti jotiparāyaṇo.


pli: Kathañca, bhikkhave, puggalo joti hoti tamaparāyaṇo?


pli: Idha, bhikkhave, ekacco puggalo ucce kule paccājāto hoti—khattiyamahāsālakule vā brāhmaṇamahāsālakule vā gahapatimahāsālakule vā aḍḍhe mahaddhane mahābhoge pahūtajātarūparajate pahūtavittūpakaraṇe pahūtadhanadhaññe;


pli: so ca hoti abhirūpo dassanīyo pāsādiko paramāya vaṇṇapokkharatāya samannāgato, lābhī annassa pānassa vatthassa yānassa mālāgandhavilepanassa seyyāvasathapadīpeyyassa.


pli: Evaṁ kho, bhikkhave, puggalo joti hoti tamaparāyaṇo.


pli: Kathañca, bhikkhave, puggalo joti hoti jotiparāyaṇo?


pli: Evaṁ kho, bhikkhave, puggalo joti hoti jotiparāyaṇo.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Pañcamaṁ.


title_pli: Aṅguttara Nikāya 4.86 9. Macalavagga

pli: Aṅguttara Nikāya 4.86


pli: 9. Macalavagga


pli: Oṇatoṇatasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Oṇatoṇato,


pli: oṇatuṇṇato,


pli: uṇṇatoṇato,


pli: uṇṇatuṇṇato.


pli: … Ime kho, bhikkhave, cattāro puggalā santo saṁvijjamānā lokasmin”ti.


pli: Chaṭṭhaṁ.


title_pli: Aṅguttara Nikāya 4.87 9. Macalavagga

pli: Aṅguttara Nikāya 4.87


pli: Puttasutta


pli: Samaṇamacalo, samaṇapuṇḍarīko, samaṇapadumo, samaṇesu samaṇasukhumālo.


pli: Kathañca, bhikkhave, puggalo samaṇamacalo hoti?


pli: Idha, bhikkhave, bhikkhu sekho hoti pāṭipado;


pli: anuttaraṁ yogakkhemaṁ patthayamāno viharati.


pli: Seyyathāpi, bhikkhave, rañño khattiyassa muddhāvasittassa jeṭṭho putto ābhiseko anabhisitto macalappatto;


pli: evamevaṁ kho, bhikkhave, bhikkhu sekho hoti pāṭipado, anuttaraṁ yogakkhemaṁ patthayamāno viharati.


pli: Evaṁ kho, bhikkhave, puggalo samaṇamacalo hoti.


pli: Kathañca, bhikkhave, puggalo samaṇapuṇḍarīko hoti?


pli: Idha, bhikkhave, bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati, no ca kho aṭṭha vimokkhe kāyena phusitvā viharati.


pli: Evaṁ kho, bhikkhave, puggalo samaṇapuṇḍarīko hoti.


pli: Kathañca, bhikkhave, puggalo samaṇapadumo hoti?


pli: Idha, bhikkhave, bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati, aṭṭha ca vimokkhe kāyena phusitvā viharati.


pli: Evaṁ kho, bhikkhave, puggalo samaṇapadumo hoti.


pli: Kathañca, bhikkhave, puggalo samaṇesu samaṇasukhumālo hoti?


pli: Idha, bhikkhave, bhikkhu yācitova bahulaṁ cīvaraṁ paribhuñjati, appaṁ ayācito; yācitova bahulaṁ piṇḍapātaṁ paribhuñjati, appaṁ ayācito; yācitova bahulaṁ senāsanaṁ paribhuñjati, appaṁ ayācito; yācitova bahulaṁ gilānappaccayabhesajjaparikkhāraṁ paribhuñjati, appaṁ ayācito.


pli: Yehi kho pana sabrahmacārīhi saddhiṁ viharati, tyassa manāpeneva bahulaṁ kāyakammena samudācaranti, appaṁ amanāpena; manāpeneva bahulaṁ vacīkammena samudācaranti, appaṁ amanāpena; manāpeneva bahulaṁ manokammena samudācaranti, appaṁ amanāpena;


pli: manāpaṁyeva bahulaṁ upahāraṁ upaharanti, appaṁ amanāpaṁ.


pli: Yāni kho pana tāni vedayitāni pittasamuṭṭhānāni vā semhasamuṭṭhānāni vā vātasamuṭṭhānāni vā sannipātikāni vā utupariṇāmajāni vā visamaparihārajāni vā opakkamikāni vā kammavipākajāni vā, tāni panassa na bahudeva uppajjanti. Appābādho hoti.


pli: Catunnaṁ jhānānaṁ ābhicetasikānaṁ diṭṭhadhammasukhavihārānaṁ nikāmalābhī hoti akicchalābhī akasiralābhī,


pli: āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Evaṁ kho, bhikkhave, puggalo samaṇesu samaṇasukhumālo hoti.


pli: Yañhi taṁ, bhikkhave, sammā vadamāno vadeyya samaṇesu samaṇasukhumāloti, mameva taṁ, bhikkhave, sammā vadamāno vadeyya samaṇesu samaṇasukhumāloti.


pli: Ahañhi, bhikkhave, yācitova bahulaṁ cīvaraṁ paribhuñjāmi, appaṁ ayācito; yācitova bahulaṁ piṇḍapātaṁ paribhuñjāmi, appaṁ ayācito; yācitova bahulaṁ senāsanaṁ paribhuñjāmi, appaṁ ayācito; yācitova bahulaṁ gilānappaccayabhesajjaparikkhāraṁ paribhuñjāmi, appaṁ ayācito.


pli: Yehi kho pana bhikkhūhi saddhiṁ viharāmi te me manāpeneva bahulaṁ kāyakammena samudācaranti, appaṁ amanāpena; manāpeneva bahulaṁ vacīkammena samudācaranti, appaṁ amanāpena; manāpeneva bahulaṁ manokammena samudācaranti, appaṁ amanāpena; manāpaṁyeva bahulaṁ upahāraṁ upaharanti, appaṁ amanāpaṁ.


pli: Yāni kho pana tāni vedayitāni pittasamuṭṭhānāni vā semhasamuṭṭhānāni vā vātasamuṭṭhānāni vā sannipātikāni vā utupariṇāmajāni vā visamaparihārajāni vā opakkamikāni vā kammavipākajāni vā, tāni me na bahudeva uppajjanti. Appābādhohamasmi.


pli: Catunnaṁ kho panasmi jhānānaṁ ābhicetasikānaṁ diṭṭhadhammasukhavihārānaṁ nikāmalābhī akicchalābhī akasiralābhī,


pli: āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharāmi.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Sattamaṁ.


title_pli: Aṅguttara Nikāya 4.88 9. Macalavagga

pli: Aṅguttara Nikāya 4.88


pli: 9. Macalavagga


pli: Saṁyojanasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Samaṇamacalo, samaṇapuṇḍarīko, samaṇapadumo, samaṇesu samaṇasukhumālo.


pli: Kathañca, bhikkhave, puggalo samaṇamacalo hoti?


pli: Idha, bhikkhave, bhikkhu tiṇṇaṁ saṁyojanānaṁ parikkhayā sotāpanno hoti avinipātadhammo niyato sambodhiparāyaṇo.


pli: Evaṁ kho, bhikkhave, puggalo samaṇamacalo hoti.


pli: Kathañca, bhikkhave, puggalo samaṇapuṇḍarīko hoti?


pli: Idha, bhikkhave, bhikkhu tiṇṇaṁ saṁyojanānaṁ parikkhayā, rāgadosamohānaṁ tanuttā sakadāgāmī hoti, sakideva imaṁ lokaṁ āgantvā dukkhassantaṁ karoti.


pli: Evaṁ kho, bhikkhave, puggalo samaṇapuṇḍarīko hoti.


pli: Kathañca, bhikkhave, puggalo samaṇapadumo hoti?


pli: Idha, bhikkhave, bhikkhu pañcannaṁ orambhāgiyānaṁ saṁyojanānaṁ parikkhayā opapātiko hoti tattha parinibbāyī anāvattidhammo tasmā lokā.


pli: Evaṁ kho, bhikkhave, puggalo samaṇapadumo hoti.


pli: Kathañca, bhikkhave, puggalo samaṇesu samaṇasukhumālo hoti?


pli: Idha, bhikkhave, bhikkhu āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Evaṁ kho, bhikkhave, puggalo samaṇesu samaṇasukhumālo hoti.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Aṭṭhamaṁ.


title_pli: Aṅguttara Nikāya 4.89 9. Macalavagga

pli: Aṅguttara Nikāya 4.89


pli: 9. Macalavagga


pli: Sammādiṭṭhisutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Samaṇamacalo, samaṇapuṇḍarīko, samaṇapadumo, samaṇesu samaṇasukhumālo.


pli: Kathañca, bhikkhave, puggalo samaṇamacalo hoti?


pli: Idha, bhikkhave, bhikkhu sammādiṭṭhiko hoti, sammāsaṅkappo hoti, sammāvāco hoti, sammākammanto hoti, sammāājīvo hoti, sammāvāyāmo hoti, sammāsati hoti, sammāsamādhi hoti.


pli: Evaṁ kho, bhikkhave, puggalo samaṇamacalo hoti.


pli: Kathañca, bhikkhave, puggalo samaṇapuṇḍarīko hoti?


pli: Idha, bhikkhave, bhikkhu sammādiṭṭhiko hoti, sammāsaṅkappo hoti, sammāvāco hoti, sammākammanto hoti, sammāājīvo hoti, sammāvāyāmo hoti, sammāsati hoti, sammāsamādhi hoti, sammāñāṇī hoti, sammāvimutti hoti, no ca kho aṭṭha vimokkhe kāyena phusitvā viharati.


pli: Evaṁ kho, bhikkhave, puggalo samaṇapuṇḍarīko hoti.


pli: Kathañca, bhikkhave, puggalo samaṇapadumo hoti?


pli: Idha, bhikkhave, bhikkhu sammādiṭṭhiko hoti …pe… sammāvimutti hoti, aṭṭha ca vimokkhe kāyena phusitvā viharati.


pli: Evaṁ kho, bhikkhave, puggalo samaṇapadumo hoti.


pli: Kathañca, bhikkhave, puggalo samaṇesu samaṇasukhumālo hoti?


pli: Idha, bhikkhave, bhikkhu yācitova bahulaṁ cīvaraṁ paribhuñjati, appaṁ ayācito …pe… yañhi taṁ, bhikkhave, sammā vadamāno vadeyya samaṇesu samaṇasukhumāloti, mameva taṁ, bhikkhave, sammā vadamāno vadeyya samaṇesu samaṇasukhumāloti.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Navamaṁ.


title_pli: Aṅguttara Nikāya 4.9 1. Bhaṇḍagāmavagga

pli: Aṅguttara Nikāya 4.9


pli: 1. Bhaṇḍagāmavagga


pli: Taṇhuppādasutta


pli: “Cattārome, bhikkhave, taṇhuppādā yattha bhikkhuno taṇhā uppajjamānā uppajjati.


pli: Katame cattāro?


pli: Cīvarahetu vā, bhikkhave, bhikkhuno taṇhā uppajjamānā uppajjati;


pli: piṇḍapātahetu vā, bhikkhave, bhikkhuno taṇhā uppajjamānā uppajjati;


pli: senāsanahetu vā, bhikkhave, bhikkhuno taṇhā uppajjamānā uppajjati;


pli: itibhavābhavahetu vā, bhikkhave, bhikkhuno taṇhā uppajjamānā uppajjati.


pli: Ime kho, bhikkhave, cattāro taṇhuppādā yattha bhikkhuno taṇhā uppajjamānā uppajjatīti.


pli: Taṇhā dutiyo puriso,


pli: dīghamaddhāna saṁsaraṁ;


pli: Itthabhāvaññathābhāvaṁ,


pli: saṁsāraṁ nātivattati.


pli: Evamādīnavaṁ ñatvā,


pli: Taṇhaṁ dukkhassa sambhavaṁ;


pli: Vītataṇho anādāno,


pli: Sato bhikkhu paribbaje”ti.


pli: Navamaṁ.


title_pli: Aṅguttara Nikāya 4.90 9. Macalavagga

pli: Aṅguttara Nikāya 4.90


pli: 9. Macalavagga


pli: Khandhasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Samaṇamacalo, samaṇapuṇḍarīko, samaṇapadumo, samaṇesu samaṇasukhumālo.


pli: Kathañca, bhikkhave, puggalo samaṇamacalo hoti?


pli: Idha, bhikkhave, bhikkhu sekho hoti appattamānaso, anuttaraṁ yogakkhemaṁ patthayamāno viharati.


pli: Evaṁ kho, bhikkhave, puggalo samaṇamacalo hoti.


pli: Kathañca, bhikkhave, puggalo samaṇapuṇḍarīko hoti?


pli: Idha, bhikkhave, bhikkhu pañcasu upādānakkhandhesu udayabbayānupassī viharati:


pli: ‘iti rūpaṁ, iti rūpassa samudayo, iti rūpassa atthaṅgamo;


pli: iti vedanā …pe…


pli: iti saññā …pe…


pli: iti saṅkhārā …pe…


pli: iti viññāṇaṁ, iti viññāṇassa samudayo, iti viññāṇassa atthaṅgamo’ti;


pli: no ca kho aṭṭha vimokkhe kāyena phusitvā viharati.


pli: Evaṁ kho, bhikkhave, puggalo samaṇapuṇḍarīko hoti.


pli: Kathañca, bhikkhave, puggalo samaṇapadumo hoti?


pli: aṭṭha ca vimokkhe kāyena phusitvā viharati.


pli: Evaṁ kho, bhikkhave, puggalo samaṇapadumo hoti.


pli: Kathañca, bhikkhave, puggalo samaṇesu samaṇasukhumālo hoti?


pli: Idha, bhikkhave, bhikkhu yācitova bahulaṁ cīvaraṁ paribhuñjati, appaṁ ayācito …pe… mameva taṁ, bhikkhave, sammā vadamāno vadeyya samaṇesu samaṇasukhumāloti.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Dasamaṁ.


pli: Macalavaggo catuttho.


pli: Tassuddānaṁ


pli: Pāṇātipāto ca musā,


pli: avaṇṇakodhatamoṇatā;


pli: Putto saṁyojanañceva,


pli: diṭṭhi khandhena te dasāti.


title_pli: Aṅguttara Nikāya 4.91 10. Asuravagga

pli: Aṅguttara Nikāya 4.91


pli: 10. Asuravagga


pli: Asurasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Asuro asuraparivāro,


pli: asuro devaparivāro,


pli: devo asuraparivāro,


pli: devo devaparivāro.


pli: Kathañca, bhikkhave, puggalo asuro hoti asuraparivāro?


pli: Idha, bhikkhave, ekacco puggalo dussīlo hoti pāpadhammo, parisāpissa hoti dussīlā pāpadhammā.


pli: Evaṁ kho, bhikkhave, puggalo asuro hoti asuraparivāro.


pli: Kathañca, bhikkhave, puggalo asuro hoti devaparivāro?


pli: Idha, bhikkhave, ekacco puggalo dussīlo hoti pāpadhammo, parisā ca khvassa hoti sīlavatī kalyāṇadhammā.


pli: Evaṁ kho, bhikkhave, puggalo asuro hoti devaparivāro.


pli: Kathañca, bhikkhave, puggalo devo hoti asuraparivāro?


pli: Idha, bhikkhave, ekacco puggalo sīlavā hoti kalyāṇadhammo, parisā ca khvassa hoti dussīlā pāpadhammā.


pli: Evaṁ kho, bhikkhave, puggalo devo hoti asuraparivāro.


pli: Kathañca, bhikkhave, puggalo devo hoti devaparivāro?


pli: Idha, bhikkhave, ekacco puggalo sīlavā hoti kalyāṇadhammo, parisāpissa hoti sīlavatī kalyāṇadhammā.


pli: Evaṁ kho, bhikkhave, puggalo devo hoti, devaparivāro.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Paṭhamaṁ.


title_pli: Aṅguttara Nikāya 4.92 10. Asuravagga

pli: Aṅguttara Nikāya 4.92


pli: 10. Asuravagga


pli: Paṭhamasamādhisutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Idha, bhikkhave, ekacco puggalo lābhī hoti ajjhattaṁ cetosamathassa, na lābhī adhipaññādhammavipassanāya.


pli: Idha pana, bhikkhave, ekacco puggalo lābhī hoti adhipaññādhammavipassanāya, na lābhī ajjhattaṁ cetosamathassa.


pli: Idha pana, bhikkhave, ekacco puggalo na ceva lābhī hoti ajjhattaṁ cetosamathassa na ca lābhī adhipaññādhammavipassanāya.


pli: Idha pana, bhikkhave, ekacco puggalo lābhī ceva hoti ajjhattaṁ cetosamathassa lābhī ca adhipaññādhammavipassanāya.


pli: Dutiyaṁ.


title_pli: Aṅguttara Nikāya 4.93 10. Asuravagga

pli: Aṅguttara Nikāya 4.93


pli: Dutiyasamādhisutta


pli: Tatra, bhikkhave, yvāyaṁ puggalo lābhī hoti ajjhattaṁ cetosamathassa na lābhī adhipaññādhammavipassanāya, tena, bhikkhave, puggalena ajjhattaṁ cetosamathe patiṭṭhāya adhipaññādhammavipassanāya yogo karaṇīyo.


pli: So aparena samayena lābhī ceva hoti ajjhattaṁ cetosamathassa lābhī ca adhipaññādhammavipassanāya.


pli: Tatra, bhikkhave, yvāyaṁ puggalo lābhī adhipaññādhammavipassanāya na lābhī ajjhattaṁ cetosamathassa, tena, bhikkhave, puggalena adhipaññādhammavipassanāya patiṭṭhāya ajjhattaṁ cetosamathe yogo karaṇīyo.


pli: So aparena samayena lābhī ceva hoti adhipaññādhammavipassanāya lābhī ca ajjhattaṁ cetosamathassa.


pli: Tatra, bhikkhave, yvāyaṁ puggalo na ceva lābhī ajjhattaṁ cetosamathassa na ca lābhī adhipaññādhammavipassanāya, tena, bhikkhave, puggalena tesaṁyeva kusalānaṁ dhammānaṁ paṭilābhāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: Seyyathāpi, bhikkhave, ādittacelo vā ādittasīso vā tasseva celassa vā sīsassa vā nibbāpanāya adhimattaṁ chandañca vāyāmañca ussāhañca ussoḷhiñca appaṭivāniñca satiñca sampajaññañca kareyya;


pli: evamevaṁ kho, bhikkhave, tena puggalena tesaṁyeva kusalānaṁ dhammānaṁ paṭilābhāya adhimatto chando ca vāyāmo ca ussāho ca ussoḷhī ca appaṭivānī ca sati ca sampajaññañca karaṇīyaṁ.


pli: Tatra, bhikkhave, yvāyaṁ puggalo lābhī ceva hoti ajjhattaṁ cetosamathassa lābhī ca adhipaññādhammavipassanāya, tena, bhikkhave, puggalena tesuyeva kusalesu dhammesu patiṭṭhāya uttari āsavānaṁ khayāya yogo karaṇīyo.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Tatiyaṁ.


title_pli: Aṅguttara Nikāya 4.94 10. Asuravagga

pli: Aṅguttara Nikāya 4.94


pli: 10. Asuravagga


pli: Tatiyasamādhisutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Idha, bhikkhave, ekacco puggalo lābhī hoti ajjhattaṁ cetosamathassa, na lābhī adhipaññādhammavipassanāya.


pli: Idha pana, bhikkhave, ekacco puggalo lābhī hoti adhipaññādhammavipassanāya, na lābhī ajjhattaṁ cetosamathassa.


pli: Idha pana, bhikkhave, ekacco puggalo na ceva lābhī hoti ajjhattaṁ cetosamathassa na ca lābhī adhipaññādhammavipassanāya.


pli: Idha pana, bhikkhave, ekacco puggalo lābhī ceva hoti ajjhattaṁ cetosamathassa lābhī ca adhipaññādhammavipassanāya.


pli: Tatra, bhikkhave, yvāyaṁ puggalo lābhī ajjhattaṁ cetosamathassa na lābhī adhipaññādhammavipassanāya, tena, bhikkhave, puggalena yvāyaṁ puggalo lābhī adhipaññādhammavipassanāya so upasaṅkamitvā evamassa vacanīyo:


pli: ‘kathaṁ nu kho, āvuso, saṅkhārā daṭṭhabbā?


pli: Kathaṁ saṅkhārā sammasitabbā?


pli: Kathaṁ saṅkhārā vipassitabbā’ti?


pli: Tassa so yathādiṭṭhaṁ yathāviditaṁ byākaroti:


pli: ‘evaṁ kho, āvuso, saṅkhārā daṭṭhabbā, evaṁ saṅkhārā sammasitabbā, evaṁ saṅkhārā vipassitabbā’ti.


pli: So aparena samayena lābhī ceva hoti ajjhattaṁ cetosamathassa lābhī ca adhipaññādhammavipassanāya.


pli: Tatra, bhikkhave, yvāyaṁ puggalo lābhī adhipaññādhammavipassanāya na lābhī ajjhattaṁ cetosamathassa, tena, bhikkhave, puggalena yvāyaṁ puggalo lābhī ajjhattaṁ cetosamathassa so upasaṅkamitvā evamassa vacanīyo:


pli: ‘kathaṁ nu kho, āvuso, cittaṁ saṇṭhapetabbaṁ?


pli: Kathaṁ cittaṁ sannisādetabbaṁ?


pli: Kathaṁ cittaṁ ekodi kātabbaṁ?


pli: Kathaṁ cittaṁ samādahātabban’ti?


pli: ‘evaṁ kho, āvuso, cittaṁ saṇṭhapetabbaṁ, evaṁ cittaṁ sannisādetabbaṁ, evaṁ cittaṁ ekodi kātabbaṁ, evaṁ cittaṁ samādahātabban’ti.


pli: So aparena samaye lābhī ceva hoti adhipaññādhammavipassanāya lābhī ca ajjhattaṁ cetosamathassa.


pli: Tatra, bhikkhave, yvāyaṁ puggalo na ceva lābhī ajjhattaṁ cetosamathassa na ca lābhī adhipaññādhammavipassanāya, tena, bhikkhave, puggalena yvāyaṁ puggalo lābhī ceva ajjhattaṁ cetosamathassa lābhī ca adhipaññādhammavipassanāya so upasaṅkamitvā evamassa vacanīyo:


pli: Kathaṁ cittaṁ samādahātabbaṁ?


pli: Kathaṁ saṅkhārā daṭṭhabbā?


pli: ‘evaṁ kho, āvuso, cittaṁ saṇṭhapetabbaṁ, evaṁ cittaṁ sannisādetabbaṁ, evaṁ cittaṁ ekodi kātabbaṁ, evaṁ cittaṁ samādahātabbaṁ, evaṁ saṅkhārā daṭṭhabbā, evaṁ saṅkhārā sammasitabbā, evaṁ saṅkhārā vipassitabbā’ti.


pli: Tatra, bhikkhave, yvāyaṁ puggalo lābhī ceva hoti ajjhattaṁ cetosamathassa lābhī ca adhipaññādhammavipassanāya, tena, bhikkhave, puggalena tesu ceva kusalesu dhammesu patiṭṭhāya uttari āsavānaṁ khayāya yogo karaṇīyo.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Catutthaṁ.


title_pli: Aṅguttara Nikāya 4.95 10. Asuravagga

pli: Aṅguttara Nikāya 4.95


pli: 10. Asuravagga


pli: Chavālātasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Nevattahitāya paṭipanno no parahitāya,


pli: parahitāya paṭipanno no attahitāya,


pli: attahitāya paṭipanno no parahitāya,


pli: attahitāya ceva paṭipanno parahitāya ca.


pli: Seyyathāpi, bhikkhave, chavālātaṁ ubhato padittaṁ, majjhe gūthagataṁ, neva gāme kaṭṭhatthaṁ pharati na araññe (…);


pli: tathūpamāhaṁ, bhikkhave, imaṁ puggalaṁ vadāmi yvāyaṁ puggalo nevattahitāya paṭipanno no parahitāya.


pli: Tatra, bhikkhave, yvāyaṁ puggalo parahitāya paṭipanno no attahitāya, ayaṁ imesaṁ dvinnaṁ puggalānaṁ abhikkantataro ca paṇītataro ca.


pli: Tatra, bhikkhave, yvāyaṁ puggalo attahitāya paṭipanno no parahitāya, ayaṁ imesaṁ tiṇṇaṁ puggalānaṁ abhikkantataro ca paṇītataro ca.


pli: Tatra, bhikkhave, yvāyaṁ puggalo attahitāya ceva paṭipanno parahitāya ca, ayaṁ imesaṁ catunnaṁ puggalānaṁ aggo ca seṭṭho ca pāmokkho ca uttamo ca pavaro ca.


pli: Seyyathāpi, bhikkhave, gavā khīraṁ, khīramhā dadhi, dadhimhā navanītaṁ, navanītamhā sappi, sappimhā sappimaṇḍo, sappimaṇḍo tattha aggamakkhāyati;


pli: evamevaṁ kho, bhikkhave, yvāyaṁ puggalo attahitāya ceva paṭipanno parahitāya ca, ayaṁ imesaṁ catunnaṁ puggalānaṁ aggo ca seṭṭho ca pāmokkho ca uttamo ca pavaro ca.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Pañcamaṁ.


title_pli: Aṅguttara Nikāya 4.96 10. Asuravagga

pli: Aṅguttara Nikāya 4.96


pli: 10. Asuravagga


pli: Rāgavinayasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Attahitāya paṭipanno no parahitāya,


pli: parahitāya paṭipanno no attahitāya,


pli: nevattahitāya paṭipanno no parahitāya,


pli: attahitāya ceva paṭipanno parahitāya ca.


pli: Kathañca, bhikkhave, puggalo attahitāya paṭipanno hoti no parahitāya?


pli: Idha, bhikkhave, ekacco puggalo attanā rāgavinayāya paṭipanno hoti, no paraṁ rāgavinayāya samādapeti;


pli: attanā dosavinayāya paṭipanno hoti, no paraṁ dosavinayāya samādapeti;


pli: attanā mohavinayāya paṭipanno hoti, no paraṁ mohavinayāya samādapeti.


pli: Evaṁ kho, bhikkhave, puggalo attahitāya paṭipanno hoti, no parahitāya.


pli: Kathañca, bhikkhave, puggalo parahitāya paṭipanno hoti, no attahitāya?


pli: Idha, bhikkhave, ekacco puggalo attanā na rāgavinayāya paṭipanno hoti, paraṁ rāgavinayāya samādapeti;


pli: attanā na dosavinayāya paṭipanno hoti, paraṁ dosavinayāya samādapeti;


pli: attanā na mohavinayāya paṭipanno hoti, paraṁ mohavinayāya samādapeti.


pli: Evaṁ kho, bhikkhave, puggalo parahitāya paṭipanno hoti, no attahitāya.


pli: Kathañca, bhikkhave, puggalo nevattahitāya paṭipanno hoti, no parahitāya?


pli: Idha, bhikkhave, ekacco puggalo attanā na rāgavinayāya paṭipanno hoti, no paraṁ rāgavinayāya samādapeti;


pli: attanā na dosavinayāya paṭipanno hoti, no paraṁ dosavinayāya samādapeti;


pli: attanā na mohavinayāya paṭipanno hoti, no paraṁ mohavinayāya samādapeti.


pli: Evaṁ kho, bhikkhave, puggalo nevattahitāya paṭipanno hoti, no parahitāya.


pli: Kathañca, bhikkhave, puggalo attahitāya ceva paṭipanno hoti parahitāya ca?


pli: Idha, bhikkhave, ekacco puggalo attanā ca rāgavinayāya paṭipanno hoti, parañca rāgavinayāya samādapeti;


pli: attanā ca dosavinayāya paṭipanno hoti, parañca dosavinayāya samādapeti;


pli: attanā ca mohavinayāya paṭipanno hoti, parañca mohavinayāya samādapeti.


pli: Evaṁ kho, bhikkhave, puggalo attahitāya ceva paṭipanno hoti parahitāya ca.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Chaṭṭhaṁ.


title_pli: Aṅguttara Nikāya 4.97 10. Asuravagga

pli: Aṅguttara Nikāya 4.97


pli: 10. Asuravagga


pli: Khippanisantisutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: attahitāya paṭipanno no parahitāya,


pli: parahitāya paṭipanno no attahitāya,


pli: nevattahitāya paṭipanno no parahitāya,


pli: attahitāya ceva paṭipanno parahitāya ca.


pli: Kathañca, bhikkhave, puggalo attahitāya paṭipanno hoti, no parahitāya?


pli: Idha, bhikkhave, ekacco puggalo khippanisantī ca hoti kusalesu dhammesu, sutānañca dhammānaṁ dhārakajātiko hoti, dhātānañca dhammānaṁ atthūpaparikkhī hoti atthamaññāya dhammamaññāya, dhammānudhammappaṭipanno hoti;


pli: no ca kalyāṇavāco hoti kalyāṇavākkaraṇo poriyā vācāya samannāgato vissaṭṭhāya anelagalāya atthassa viññāpaniyā, no ca sandassako hoti samādapako samuttejako sampahaṁsako sabrahmacārīnaṁ.


pli: Evaṁ kho, bhikkhave, puggalo attahitāya paṭipanno hoti, no parahitāya.


pli: Kathañca, bhikkhave, puggalo parahitāya paṭipanno hoti, no attahitāya?


pli: Idha, bhikkhave, ekacco puggalo na heva kho khippanisantī hoti kusalesu dhammesu, no ca sutānaṁ dhammānaṁ dhārakajātiko hoti, no ca dhātānaṁ dhammānaṁ atthūpaparikkhī hoti, no ca atthamaññāya dhammamaññāya dhammānudhammappaṭipanno hoti;


pli: kalyāṇavāco ca hoti kalyāṇavākkaraṇo poriyā vācāya samannāgato vissaṭṭhāya anelagalāya atthassa viññāpaniyā, sandassako ca hoti samādapako samuttejako sampahaṁsako sabrahmacārīnaṁ.


pli: Evaṁ kho, bhikkhave, puggalo parahitāya paṭipanno hoti, no attahitāya.


pli: Kathañca, bhikkhave, puggalo nevattahitāya paṭipanno hoti, no parahitāya?


pli: Evaṁ kho, bhikkhave, puggalo nevattahitāya paṭipanno hoti, no parahitāya.


pli: Kathañca, bhikkhave, puggalo attahitāya ceva paṭipanno hoti parahitāya ca?


pli: Evaṁ kho, bhikkhave, puggalo attahitāya ceva paṭipanno hoti parahitāya ca.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Sattamaṁ.


title_pli: Aṅguttara Nikāya 4.98 10. Asuravagga

pli: Aṅguttara Nikāya 4.98


pli: 10. Asuravagga


pli: Attahitasutta


pli: “Cattārome, bhikkhave, puggalā santo saṁvijjamānā lokasmiṁ.


pli: Katame cattāro?


pli: Attahitāya paṭipanno no parahitāya,


pli: parahitāya paṭipanno no attahitāya,


pli: nevattahitāya paṭipanno no parahitāya,


pli: attahitāya ceva paṭipanno parahitāya ca.


pli: Aṭṭhamaṁ.


title_pli: Aṅguttara Nikāya 4.99 10. Asuravagga

pli: Aṅguttara Nikāya 4.99


pli: Sikkhāpadasutta


pli: attahitāya paṭipanno no parahitāya,


pli: Kathañca, bhikkhave, puggalo attahitāya paṭipanno hoti, no parahitāya?


pli: Idha, bhikkhave, ekacco puggalo attanā pāṇātipātā paṭivirato hoti, no paraṁ pāṇātipātā veramaṇiyā samādapeti;


pli: attanā adinnādānā paṭivirato hoti, no paraṁ adinnādānā veramaṇiyā samādapeti;


pli: attanā kāmesumicchācārā paṭivirato hoti, no paraṁ kāmesumicchācārā veramaṇiyā samādapeti;


pli: attanā musāvādā paṭivirato hoti, no paraṁ musāvādā veramaṇiyā samādapeti;


pli: attanā surāmerayamajjapamādaṭṭhānā paṭivirato hoti, no paraṁ surāmerayamajjapamādaṭṭhānā veramaṇiyā samādapeti.


pli: Evaṁ kho, bhikkhave, puggalo attahitāya paṭipanno hoti, no parahitāya.


pli: Kathañca, bhikkhave, puggalo parahitāya paṭipanno hoti, no attahitāya?


pli: Idha, bhikkhave, ekacco puggalo attanā pāṇātipātā appaṭivirato hoti, paraṁ pāṇātipātā veramaṇiyā samādapeti;


pli: attanā adinnādānā appaṭivirato hoti, paraṁ adinnādānā veramaṇiyā samādapeti;


pli: attanā kāmesumicchācārā appaṭivirato hoti, paraṁ kāmesumicchācārā veramaṇiyā samādapeti;


pli: attanā musāvādā appaṭivirato hoti, paraṁ musāvādā veramaṇiyā samādapeti;


pli: attanā surāmerayamajjapamādaṭṭhānā appaṭivirato hoti, paraṁ surāmerayamajjapamādaṭṭhānā veramaṇiyā samādapeti.


pli: Evaṁ kho, bhikkhave, puggalo parahitāya paṭipanno hoti, no attahitāya.


pli: Kathañca, bhikkhave, puggalo nevattahitāya paṭipanno hoti no parahitāya?


pli: Idha, bhikkhave, ekacco puggalo attanā pāṇātipātā appaṭivirato hoti, no paraṁ pāṇātipātā veramaṇiyā samādapeti …pe… attanā surāmerayamajjapamādaṭṭhānā appaṭivirato hoti, no paraṁ surāmerayamajjapamādaṭṭhānā veramaṇiyā samādapeti.


pli: Evaṁ kho, bhikkhave, puggalo nevattahitāya paṭipanno hoti, no parahitāya.


pli: Kathañca, bhikkhave, puggalo attahitāya ceva paṭipanno hoti parahitāya ca?


pli: Idha, bhikkhave, ekacco puggalo attanā ca pāṇātipātā paṭivirato hoti, parañca pāṇātipātā veramaṇiyā samādapeti …pe… attanā ca surāmerayamajjapamādaṭṭhānā paṭivirato hoti, parañca surāmerayamajjapamādaṭṭhānā veramaṇiyā samādapeti.


pli: Evaṁ kho, bhikkhave, puggalo attahitāya ceva paṭipanno hoti parahitāya ca.


pli: Ime kho, bhikkhave, cattāro puggalā santo saṁvijjamānā lokasmin”ti.


pli: Navamaṁ.


title_pli: Aṅguttara Nikāya 5.1 1. Sekhabalavagga

pli: Aṅguttara Nikāya 5.1


pli: 1. Sekhabalavagga


pli: Saṅkhittasutta


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Tatra kho bhagavā bhikkhū āmantesi:


pli: “bhikkhavo”ti.


pli: “Bhadante”ti te bhikkhū bhagavato paccassosuṁ.


pli: Bhagavā etadavoca:


pli: “Pañcimāni, bhikkhave, sekhabalāni.


pli: Katamāni pañca?


pli: Saddhābalaṁ, hirībalaṁ, ottappabalaṁ, vīriyabalaṁ, paññābalaṁ—


pli: imāni kho, bhikkhave, pañca sekhabalāni.


pli: Tasmātiha, bhikkhave, evaṁ sikkhitabbaṁ:


pli: ‘saddhābalena samannāgatā bhavissāma sekhabalena, hirībalena samannāgatā bhavissāma sekhabalena, ottappabalena samannāgatā bhavissāma sekhabalena, vīriyabalena samannāgatā bhavissāma sekhabalena, paññābalena samannāgatā bhavissāma sekhabalenā’ti.


pli: Evañhi vo, bhikkhave, sikkhitabban”ti.


pli: Idamavoca bhagavā.


pli: Attamanā te bhikkhū bhagavato bhāsitaṁ abhinandunti.


pli: Paṭhamaṁ.


title_pli: Aṅguttara Nikāya 5.10 1. Sekhabalavagga

pli: Aṅguttara Nikāya 5.10


pli: 1. Sekhabalavagga


pli: Dutiyaagāravasutta


pli: “Pañcahi, bhikkhave, dhammehi samannāgato bhikkhu agāravo appatisso abhabbo imasmiṁ dhammavinaye vuddhiṁ virūḷhiṁ vepullaṁ āpajjituṁ.


pli: Katamehi pañcahi?


pli: Assaddho, bhikkhave, bhikkhu agāravo appatisso abhabbo imasmiṁ dhammavinaye vuddhiṁ virūḷhiṁ vepullaṁ āpajjituṁ.


pli: Ahiriko, bhikkhave, bhikkhu agāravo appatisso abhabbo imasmiṁ dhammavinaye vuddhiṁ virūḷhiṁ vepullaṁ āpajjituṁ.


pli: Anottappī, bhikkhave, bhikkhu agāravo appatisso abhabbo imasmiṁ dhammavinaye vuddhiṁ virūḷhiṁ vepullaṁ āpajjituṁ.


pli: Kusīto, bhikkhave, bhikkhu agāravo appatisso abhabbo imasmiṁ dhammavinaye vuddhiṁ virūḷhiṁ vepullaṁ āpajjituṁ.


pli: Duppañño, bhikkhave, bhikkhu agāravo appatisso abhabbo imasmiṁ dhammavinaye vuddhiṁ virūḷhiṁ vepullaṁ āpajjituṁ.


pli: Imehi kho, bhikkhave, pañcahi dhammehi samannāgato bhikkhu agāravo appatisso abhabbo imasmiṁ dhammavinaye vuddhiṁ virūḷhiṁ vepullaṁ āpajjituṁ.


pli: Pañcahi, bhikkhave, dhammehi samannāgato bhikkhu sagāravo sappatisso bhabbo imasmiṁ dhammavinaye vuddhiṁ virūḷhiṁ vepullaṁ āpajjituṁ.


pli: Saddho, bhikkhave, bhikkhu sagāravo sappatisso bhabbo imasmiṁ dhammavinaye vuddhiṁ virūḷhiṁ vepullaṁ āpajjituṁ.


pli: Hirīmā, bhikkhave, bhikkhu …pe… ottappī, bhikkhave, bhikkhu …pe… āraddhavīriyo, bhikkhave, bhikkhu …pe… paññavā, bhikkhave, bhikkhu sagāravo sappatisso bhabbo imasmiṁ dhammavinaye vuddhiṁ virūḷhiṁ vepullaṁ āpajjituṁ.


pli: Imehi kho, bhikkhave, pañcahi dhammehi samannāgato bhikkhu sagāravo sappatisso bhabbo imasmiṁ dhammavinaye vuddhiṁ virūḷhiṁ vepullaṁ āpajjitun”ti.


pli: Dasamaṁ.


pli: Sekhabalavaggo paṭhamo.


pli: Tassuddānaṁ


pli: Saṅkhittaṁ vitthataṁ dukkhā,


pli: bhataṁ sikkhāya pañcamaṁ;


pli: Samāpatti ca kāmesu,


pli: cavanā dve agāravāti.


title_pli: Aṅguttara Nikāya 5.100 10. Kakudhavagga

pli: Aṅguttara Nikāya 5.100


pli: 10. Kakudhavagga


pli: Kakudhatherasutta


pli: Evaṁ me sutaṁ—


pli: ekaṁ samayaṁ bhagavā kosambiyaṁ viharati ghositārāme.


pli: Tena kho pana samayena kakudho nāma koliyaputto āyasmato mahāmoggallānassa upaṭṭhāko adhunākālaṅkato aññataraṁ manomayaṁ kāyaṁ upapanno.


pli: Tassa evarūpo attabhāvapaṭilābho hoti—seyyathāpi nāma dve vā tīṇi vā māgadhakāni gāmakkhettāni.


pli: So tena attabhāvapaṭilābhena neva attānaṁ no paraṁ byābādheti.


pli: Atha kho kakudho devaputto yenāyasmā mahāmoggallāno tenupasaṅkami; upasaṅkamitvā āyasmantaṁ mahāmoggallānaṁ abhivādetvā ekamantaṁ aṭṭhāsi. Ekamantaṁ ṭhito kho kakudho devaputto āyasmantaṁ mahāmoggallānaṁ etadavoca:


pli: “devadattassa, bhante, evarūpaṁ icchāgataṁ uppajji:


pli: ‘ahaṁ bhikkhusaṅghaṁ pariharissāmī’ti.


pli: Sahacittuppādā ca, bhante, devadatto tassā iddhiyā parihīno”ti.


pli: Idamavoca kakudho devaputto.


pli: Idaṁ vatvā āyasmantaṁ mahāmoggallānaṁ abhivādetvā padakkhiṇaṁ katvā tatthevantaradhāyi.


pli: Atha kho āyasmā mahāmoggallāno yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā mahāmoggallāno bhagavantaṁ etadavoca:


pli: “Kakudho nāma, bhante, koliyaputto mamaṁ upaṭṭhāko adhunākālaṅkato aññataraṁ manomayaṁ kāyaṁ upapanno hoti.


pli: Tassa evarūpo attabhāvapaṭilābho—seyyathāpi nāma dve vā tīṇi vā māgadhakāni gāmakkhettāni.


pli: Atha kho, bhante, kakudho devaputto yenāhaṁ tenupasaṅkami; upasaṅkamitvā maṁ abhivādetvā ekamantaṁ aṭṭhāsi. Ekamantaṁ ṭhito kho, bhante, kakudho devaputto maṁ etadavoca:


pli: ‘devadattassa, bhante, evarūpaṁ icchāgataṁ uppajji—


pli: ahaṁ bhikkhusaṅghaṁ pariharissāmīti.


pli: Sahacittuppādā ca, bhante, devadatto tassā iddhiyā parihīno’ti.


pli: Idamavoca, bhante, kakudho devaputto.


pli: Idaṁ vatvā maṁ abhivādetvā padakkhiṇaṁ katvā tatthevantaradhāyī”ti.


pli: “Kiṁ pana te, moggallāna, kakudho devaputto cetasā ceto paricca vidito:


pli: ‘yaṁ kiñci kakudho devaputto bhāsati sabbaṁ taṁ tatheva hoti, no aññathā’”ti?


pli: “Cetasā ceto paricca vidito me, bhante, kakudho devaputto:


pli: ‘yaṁ kiñci kakudho devaputto bhāsati sabbaṁ taṁ tatheva hoti, no aññathā’”ti.


pli: “Rakkhassetaṁ, moggallāna, vācaṁ.


pli: Rakkhassetaṁ, moggallāna, vācaṁ.


pli: Idāni so moghapuriso attanāva attānaṁ pātukarissati.


pli: Pañcime, moggallāna, satthāro santo saṁvijjamānā lokasmiṁ.


pli: Katame pañca?


pli: Idha, moggallāna, ekacco satthā aparisuddhasīlo samāno ‘parisuddhasīlomhī’ti paṭijānāti ‘parisuddhaṁ me sīlaṁ pariyodātaṁ asaṅkiliṭṭhan’ti.


pli: Tamenaṁ sāvakā evaṁ jānanti:


pli: ‘ayaṁ kho bhavaṁ satthā aparisuddhasīlo samāno parisuddhasīlomhī’ti paṭijānāti ‘parisuddhaṁ me sīlaṁ pariyodātaṁ asaṅkiliṭṭhan’ti.


pli: Mayañceva kho pana gihīnaṁ āroceyyāma, nāssassa manāpaṁ.


pli: Yaṁ kho panassa amanāpaṁ, kathaṁ naṁ mayaṁ tena samudācareyyāma:


pli: ‘sammannati kho pana cīvarapiṇḍapātasenāsanagilānappaccayabhesajjaparikkhārena;


pli: yaṁ tumo karissati tumova tena paññāyissatī’ti.


pli: Evarūpaṁ kho, moggallāna, satthāraṁ sāvakā sīlato rakkhanti;


pli: evarūpo ca pana satthā sāvakehi sīlato rakkhaṁ paccāsīsati.


pli: Puna caparaṁ, moggallāna, idhekacco satthā aparisuddhājīvo samāno ‘parisuddhājīvomhī’ti paṭijānāti ‘parisuddho me ājīvo pariyodāto asaṅkiliṭṭho’ti.


pli: ‘ayaṁ kho bhavaṁ satthā aparisuddhājīvo samāno parisuddhājīvomhī’ti paṭijānāti ‘parisuddho me ājīvo pariyodāto asaṅkiliṭṭho’ti.


pli: Evarūpaṁ kho, moggallāna, satthāraṁ sāvakā ājīvato rakkhanti;


pli: evarūpo ca pana satthā sāvakehi ājīvato rakkhaṁ paccāsīsati.


pli: Puna caparaṁ, moggallāna, idhekacco satthā aparisuddhadhammadesano samāno ‘parisuddhadhammadesanomhī’ti paṭijānāti ‘parisuddhā me dhammadesanā pariyodātā asaṅkiliṭṭhā’ti.


pli: ‘ayaṁ kho bhavaṁ satthā aparisuddhadhammadesano samāno parisuddhadhammadesanomhī’ti paṭijānāti ‘parisuddhā me dhammadesanā pariyodātā asaṅkiliṭṭhā’ti.


pli: Evarūpaṁ kho, moggallāna, satthāraṁ sāvakā dhammadesanato rakkhanti;


pli: evarūpo ca pana satthā sāvakehi dhammadesanato rakkhaṁ paccāsīsati.


pli: Puna caparaṁ, moggallāna, idhekacco satthā aparisuddhaveyyākaraṇo samāno ‘parisuddhaveyyākaraṇomhī’ti paṭijānāti ‘parisuddhaṁ me veyyākaraṇaṁ pariyodātaṁ asaṅkiliṭṭhan’ti.


pli: Tamenaṁ sāvakā evaṁ jānanti:


pli: ‘ayaṁ kho bhavaṁ satthā aparisuddhaveyyākaraṇo samāno parisuddhaveyyākaraṇomhī’ti paṭijānāti ‘parisuddhaṁ me veyyākaraṇaṁ pariyodātaṁ asaṅkiliṭṭhan’ti.


pli: Mayañceva kho pana gihīnaṁ āroceyyāma, nāssassa manāpaṁ.


pli: Yaṁ kho panassa amanāpaṁ, kathaṁ naṁ mayaṁ tena samudācareyyāma:


pli: ‘sammannati kho pana cīvarapiṇḍapātasenāsanagilānappaccayabhesajjaparikkhārena;


pli: yaṁ tumo karissati tumova tena paññāyissatī’ti.


pli: Evarūpaṁ kho, moggallāna, satthāraṁ sāvakā veyyākaraṇato rakkhanti;


pli: evarūpo ca pana satthā sāvakehi veyyākaraṇato rakkhaṁ paccāsīsati.


pli: Puna caparaṁ, moggallāna, idhekacco satthā aparisuddhañāṇadassano samāno ‘parisuddhañāṇadassanomhī’ti paṭijānāti ‘parisuddhaṁ me ñāṇadassanaṁ pariyodātaṁ asaṅkiliṭṭhan’ti.


pli: ‘ayaṁ kho bhavaṁ satthā aparisuddhañāṇadassano samāno parisuddhañāṇadassanomhī’ti paṭijānāti ‘parisuddhaṁ me ñāṇadassanaṁ pariyodātaṁ asaṅkiliṭṭhan’ti.


pli: Evarūpaṁ kho, moggallāna, satthāraṁ sāvakā ñāṇadassanato rakkhanti;


pli: evarūpo ca pana satthā sāvakehi ñāṇadassanato rakkhaṁ paccāsīsati.


pli: Ime kho, moggallāna, pañca satthāro santo saṁvijjamānā lokasmiṁ.


pli: Ahaṁ kho pana, moggallāna, parisuddhasīlo samāno ‘parisuddhasīlomhī’ti paṭijānāmi ‘parisuddhaṁ me sīlaṁ pariyodātaṁ asaṅkiliṭṭhan’ti.


pli: Na ca maṁ sāvakā sīlato rakkhanti, na cāhaṁ sāvakehi sīlato rakkhaṁ paccāsīsāmi.


pli: Parisuddhājīvo samāno ‘parisuddhājīvomhī’ti paṭijānāmi ‘parisuddho me ājīvo pariyodāto asaṅkiliṭṭho’ti.


pli: Na ca maṁ sāvakā ājīvato rakkhanti, na cāhaṁ sāvakehi ājīvato rakkhaṁ paccāsīsāmi.


pli: Parisuddhadhammadesano samāno ‘parisuddhadhammadesanomhī’ti paṭijānāmi ‘parisuddhā me dhammadesanā pariyodātā asaṅkiliṭṭhā’ti.


pli: Na ca maṁ sāvakā dhammadesanato rakkhanti, na cāhaṁ sāvakehi dhammadesanato rakkhaṁ paccāsīsāmi.


pli: Parisuddhaveyyākaraṇo samāno ‘parisuddhaveyyākaraṇomhī’ti paṭijānāmi ‘parisuddhaṁ me veyyākaraṇaṁ pariyodātaṁ asaṅkiliṭṭhan’ti.


pli: Na ca maṁ sāvakā veyyākaraṇato rakkhanti, na cāhaṁ sāvakehi veyyākaraṇato rakkhaṁ paccāsīsāmi.


pli: Parisuddhañāṇadassano samāno ‘parisuddhañāṇadassanomhī’ti paṭijānāmi ‘parisuddhaṁ me ñāṇadassanaṁ pariyodātaṁ asaṅkiliṭṭhan’ti.


pli: Na ca maṁ sāvakā ñāṇadassanato rakkhanti, na cāhaṁ sāvakehi ñāṇadassanato rakkhaṁ paccāsīsāmī”ti.


pli: Dasamaṁ.


pli: Kakudhavaggo pañcamo.


pli: Tassuddānaṁ


pli: Dve sampadā byākaraṇaṁ,


pli: phāsu akuppapañcamaṁ;


pli: Sutaṁ kathā āraññako,


pli: sīho ca kakudho dasāti.


pli: Dutiyo paṇṇāsako samatto.


title_pli: Aṅguttara Nikāya 5.101 11. Phāsuvihāravagga

pli: Aṅguttara Nikāya 5.101


pli: 11. Phāsuvihāravagga


pli: Sārajjasutta


pli: “Pañcime, bhikkhave, sekhavesārajjakaraṇā dhammā.


pli: Katame pañca?


pli: Idha, bhikkhave, bhikkhu saddho hoti, sīlavā hoti, bahussuto hoti, āraddhavīriyo hoti, paññavā hoti.


pli: Yaṁ, bhikkhave, assaddhassa sārajjaṁ hoti, saddhassa taṁ sārajjaṁ na hoti.


pli: Tasmāyaṁ dhammo sekhavesārajjakaraṇo.


pli: Yaṁ, bhikkhave, dussīlassa sārajjaṁ hoti, sīlavato taṁ sārajjaṁ na hoti.


pli: Yaṁ, bhikkhave, appassutassa sārajjaṁ hoti, bahussutassa taṁ sārajjaṁ na hoti.


pli: Yaṁ, bhikkhave, kusītassa sārajjaṁ hoti, āraddhavīriyassa taṁ sārajjaṁ na hoti.


pli: Yaṁ, bhikkhave, duppaññassa sārajjaṁ hoti, paññavato taṁ sārajjaṁ na hoti.


pli: Ime kho, bhikkhave, pañca sekhavesārajjakaraṇā dhammā”ti.


pli: Paṭhamaṁ.


title_pli: Aṅguttara Nikāya 5.102 11. Phāsuvihāravagga

pli: Aṅguttara Nikāya 5.102


pli: Ussaṅkitasutta


pli: “Pañcahi, bhikkhave, dhammehi samannāgato bhikkhu ussaṅkitaparisaṅkito hoti pāpabhikkhūti api akuppadhammopi.


pli: Katamehi pañcahi?


pli: Idha, bhikkhave, bhikkhu vesiyāgocaro vā hoti, vidhavāgocaro vā hoti, thullakumārikāgocaro vā hoti, paṇḍakagocaro vā hoti, bhikkhunīgocaro vā hoti.


pli: Imehi kho, bhikkhave, pañcahi dhammehi samannāgato bhikkhu ussaṅkitaparisaṅkito hoti pāpabhikkhūti api akuppadhammopī”ti.


pli: Dutiyaṁ.


title_pli: Aṅguttara Nikāya 5.103 11. Phāsuvihāravagga

pli: Aṅguttara Nikāya 5.103


pli: 11. Phāsuvihāravagga


pli: Mahācorasutta


pli: “Pañcahi, bhikkhave, aṅgehi samannāgato mahācoro sandhimpi chindati, nillopampi harati, ekāgārikampi karoti, paripanthepi tiṭṭhati.


pli: Idha, bhikkhave, mahācoro visamanissito ca hoti, gahananissito ca, balavanissito ca, bhogacāgī ca, ekacārī ca.


pli: Kathañca, bhikkhave, mahācoro visamanissito hoti?


pli: Idha, bhikkhave, mahācoro nadīviduggaṁ vā nissito hoti pabbatavisamaṁ vā.


pli: Evaṁ kho, bhikkhave, mahācoro visamanissito hoti.


pli: Kathañca, bhikkhave, mahācoro gahananissito hoti?


pli: Idha, bhikkhave, mahācoro tiṇagahanaṁ vā nissito hoti rukkhagahanaṁ vā rodhaṁ vā mahāvanasaṇḍaṁ vā.


pli: Evaṁ kho, bhikkhave, mahācoro gahananissito hoti.


pli: Kathañca, bhikkhave, mahācoro balavanissito hoti?


pli: Idha, bhikkhave, mahācoro rājānaṁ vā rājamahāmattānaṁ vā nissito hoti.


pli: Tassa evaṁ hoti:


pli: ‘sace maṁ koci kiñci vakkhati, ime me rājāno vā rājamahāmattā vā pariyodhāya atthaṁ bhaṇissantī’ti.


pli: Sace naṁ koci kiñci āha, tyassa rājāno vā rājamahāmattā vā pariyodhāya atthaṁ bhaṇanti.


pli: Evaṁ kho, bhikkhave, mahācoro balavanissito hoti.


pli: Kathañca, bhikkhave, mahācoro bhogacāgī hoti?


pli: Idha, bhikkhave, mahācoro aḍḍho hoti mahaddhano mahābhogo.


pli: ‘sace maṁ koci kiñci vakkhati, ito bhogena paṭisantharissāmī’ti.


pli: Sace naṁ koci kiñci āha, tato bhogena paṭisantharati.


pli: Evaṁ kho, bhikkhave, mahācoro bhogacāgī hoti.


pli: Kathañca, bhikkhave, mahācoro ekacārī hoti?


pli: Idha, bhikkhave, mahācoro ekakova gahaṇāni kattā hoti.


pli: Taṁ kissa hetu?


pli: ‘Mā me guyhamantā bahiddhā sambhedaṁ agamaṁsū’ti.


pli: Evaṁ kho, bhikkhave, mahācoro ekacārī hoti.


pli: Imehi kho, bhikkhave, pañcahaṅgehi samannāgato mahācoro sandhimpi chindati nillopampi harati ekāgārikampi karoti paripanthepi tiṭṭhati.


pli: Evamevaṁ kho, bhikkhave, pañcahi dhammehi samannāgato pāpabhikkhu khataṁ upahataṁ attānaṁ pariharati, sāvajjo ca hoti sānuvajjo viññūnaṁ, bahuñca apuññaṁ pasavati.


pli: Katamehi pañcahi?


pli: Idha, bhikkhave, pāpabhikkhu visamanissito ca hoti, gahananissito ca, balavanissito ca, bhogacāgī ca, ekacārī ca.


pli: Kathañca, bhikkhave, pāpabhikkhu visamanissito hoti?


pli: Idha, bhikkhave, pāpabhikkhu visamena kāyakammena samannāgato hoti, visamena vacīkammena samannāgato hoti, visamena manokammena samannāgato hoti.


pli: Evaṁ kho, bhikkhave, pāpabhikkhu visamanissito hoti.


pli: Kathañca, bhikkhave, pāpabhikkhu gahananissito hoti?


pli: Idha, bhikkhave, pāpabhikkhu micchādiṭṭhiko hoti antaggāhikāya diṭṭhiyā samannāgato.


pli: Evaṁ kho, bhikkhave, pāpabhikkhu gahananissito hoti.


pli: Kathañca, bhikkhave, pāpabhikkhu balavanissito hoti?


pli: Idha, bhikkhave, pāpabhikkhu rājānaṁ vā rājamahāmattānaṁ vā nissito hoti.


pli: Tassa evaṁ hoti:


pli: ‘sace maṁ koci kiñci vakkhati, ime me rājāno vā rājamahāmattā vā pariyodhāya atthaṁ bhaṇissantī’ti.


pli: Sace naṁ koci kiñci āha, tyassa rājāno vā rājamahāmattā vā pariyodhāya atthaṁ bhaṇanti.


pli: Evaṁ kho, bhikkhave, pāpabhikkhu balavanissito hoti.


pli: Kathañca, bhikkhave, pāpabhikkhu bhogacāgī hoti?


pli: Idha, bhikkhave, pāpabhikkhu lābhī hoti cīvarapiṇḍapātasenāsanagilānappaccayabhesajjaparikkhārānaṁ.


pli: ‘sace maṁ koci kiñci vakkhati, ito lābhena paṭisantharissāmī’ti.


pli: Sace naṁ koci kiñci āha, tato lābhena paṭisantharati.


pli: Evaṁ kho, bhikkhave, pāpabhikkhu bhogacāgī hoti.


pli: Kathañca, bhikkhave, pāpabhikkhu ekacārī hoti?


pli: Idha, bhikkhave, pāpabhikkhu ekakova paccantimesu janapadesu nivāsaṁ kappeti.


pli: So tattha kulāni upasaṅkamanto lābhaṁ labhati.


pli: Evaṁ kho, bhikkhave, pāpabhikkhu ekacārī hoti.


pli: Imehi kho, bhikkhave, pañcahi dhammehi samannāgato pāpabhikkhu khataṁ upahataṁ attānaṁ pariharati, sāvajjo ca hoti sānuvajjo viññūnaṁ, bahuñca apuññaṁ pasavatī”ti.


pli: Tatiyaṁ.


title_pli: Aṅguttara Nikāya 5.104 11. Phāsuvihāravagga

pli: Aṅguttara Nikāya 5.104


pli: 11. Phāsuvihāravagga


pli: Samaṇasukhumālasutta


pli: “Pañcahi, bhikkhave, dhammehi samannāgato bhikkhu samaṇesu samaṇasukhumālo hoti.


pli: Katamehi pañcahi?


pli: Idha, bhikkhave, bhikkhu yācitova bahulaṁ cīvaraṁ paribhuñjati, appaṁ ayācito; yācitova bahulaṁ piṇḍapātaṁ paribhuñjati, appaṁ ayācito; yācitova bahulaṁ senāsanaṁ paribhuñjati, appaṁ ayācito; yācitova bahulaṁ gilānapaccayabhesajjaparikkhāraṁ paribhuñjati, appaṁ ayācito.


pli: Yehi kho pana sabrahmacārīhi saddhiṁ viharati, tyassa manāpeneva bahulaṁ kāyakammena samudācaranti, appaṁ amanāpena; manāpeneva bahulaṁ vacīkammena samudācaranti, appaṁ amanāpena; manāpeneva bahulaṁ manokammena samudācaranti, appaṁ amanāpena;


pli: manāpaṁyeva upahāraṁ upaharanti, appaṁ amanāpaṁ.


pli: Yāni kho pana tāni vedayitāni pittasamuṭṭhānāni vā semhasamuṭṭhānāni vā vātasamuṭṭhānāni vā sannipātikāni vā utupariṇāmajāni vā visamaparihārajāni vā opakkamikāni vā kammavipākajāni vā, tānissa na bahudeva uppajjanti.


pli: Appābādho hoti, catunnaṁ jhānānaṁ ābhicetasikānaṁ diṭṭhadhammasukhavihārānaṁ nikāmalābhī hoti akicchalābhī akasiralābhī,


pli: āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Imehi kho, bhikkhave, pañcahi dhammehi samannāgato bhikkhu samaṇesu samaṇasukhumālo hoti.


pli: Yañhi taṁ, bhikkhave, sammā vadamāno vadeyya: ‘samaṇesu samaṇasukhumālo’ti, mameva taṁ, bhikkhave, sammā vadamāno vadeyya: ‘samaṇesu samaṇasukhumālo’ti.


pli: Ahañhi, bhikkhave, yācitova bahulaṁ cīvaraṁ paribhuñjāmi, appaṁ ayācito; yācitova bahulaṁ piṇḍapātaṁ paribhuñjāmi, appaṁ ayācito; yācitova bahulaṁ senāsanaṁ paribhuñjāmi, appaṁ ayācito; yācitova bahulaṁ gilānapaccayabhesajjaparikkhāraṁ paribhuñjāmi, appaṁ ayācito.


pli: Yehi kho pana bhikkhūhi saddhiṁ viharāmi, te maṁ manāpeneva bahulaṁ kāyakammena samudācaranti, appaṁ amanāpena; manāpeneva bahulaṁ vacīkammena samudācaranti, appaṁ amanāpena; manāpeneva bahulaṁ manokammena samudācaranti, appaṁ amanāpena;


pli: Yāni kho pana tāni vedayitāni—pittasamuṭṭhānāni vā semhasamuṭṭhānāni vā vātasamuṭṭhānāni vā sannipātikāni vā utupariṇāmajāni vā visamaparihārajāni vā opakkamikāni vā kammavipākajāni vā—tāni me na bahudeva uppajjanti. Appābādhohamasmi.


pli: catunnaṁ kho panasmi jhānānaṁ ābhicetasikānaṁ diṭṭhadhammasukhavihārānaṁ nikāmalābhī akicchalābhī akasiralābhī,


pli: āsavānaṁ khayā …pe… sacchikatvā upasampajja viharāmi.


pli: Yañhi taṁ, bhikkhave, sammā vadamāno vadeyya: ‘samaṇesu samaṇasukhumālo’ti, mameva taṁ, bhikkhave, sammā vadamāno vadeyya: ‘samaṇesu samaṇasukhumālo’”ti.


pli: Catutthaṁ.


title_pli: Aṅguttara Nikāya 5.105 11. Phāsuvihāravagga

pli: Aṅguttara Nikāya 5.105


pli: 11. Phāsuvihāravagga


pli: Phāsuvihārasutta


pli: “Pañcime, bhikkhave, phāsuvihārā.


pli: Katame pañca?


pli: Idha, bhikkhave, bhikkhuno mettaṁ kāyakammaṁ paccupaṭṭhitaṁ hoti sabrahmacārīsu āvi ceva raho ca, mettaṁ vacīkammaṁ … mettaṁ manokammaṁ paccupaṭṭhitaṁ hoti sabrahmacārīsu āvi ceva raho ca.


pli: Yāni tāni sīlāni akhaṇḍāni acchiddāni asabalāni akammāsāni bhujissāni viññuppasatthāni aparāmaṭṭhāni samādhisaṁvattanikāni, tathārūpehi sīlehi sīlasāmaññagato viharati sabrahmacārīhi āvi ceva raho ca.


pli: Yāyaṁ diṭṭhi ariyā niyyānikā niyyāti takkarassa sammā dukkhakkhayāya, tathārūpāya diṭṭhiyā diṭṭhisāmaññagato viharati sabrahmacārīhi āvi ceva raho ca.


pli: Ime kho, bhikkhave, pañca phāsuvihārā”ti.


pli: Pañcamaṁ.


title_pli: Aṅguttara Nikāya 5.106 11. Phāsuvihāravagga

pli: Aṅguttara Nikāya 5.106


pli: Ānandasutta


pli: Ekaṁ samayaṁ bhagavā kosambiyaṁ viharati ghositārāme.


pli: Atha kho āyasmā ānando yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinno kho āyasmā ānando bhagavantaṁ etadavoca:


pli: “Kittāvatā nu kho, bhante, bhikkhu saṅghe viharanto phāsuṁ vihareyyā”ti?


pli: “Yato kho, ānanda, bhikkhu attanā sīlasampanno hoti, no paraṁ adhisīle sampavattā;


pli: ettāvatāpi kho, ānanda, bhikkhu saṅghe viharanto phāsuṁ vihareyyā”ti.


pli: “Siyā pana, bhante, aññopi pariyāyo yathā bhikkhu saṅghe viharanto phāsuṁ vihareyyā”ti?


pli: “Siyā, ānanda.


pli: Yato kho, ānanda, bhikkhu attanā sīlasampanno hoti, no paraṁ adhisīle sampavattā;


pli: attānupekkhī ca hoti, no parānupekkhī;


pli: apaññāto ca hoti, tena ca apaññātakena no paritassati;


pli: catunnañca jhānānaṁ ābhicetasikānaṁ diṭṭhadhammasukhavihārānaṁ nikāmalābhī hoti akicchalābhī akasiralābhī;


pli: āsavānañca khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati;


pli: ettāvatāpi kho, ānanda, bhikkhu saṅghe viharanto phāsuṁ vihareyya.


pli: Imamhā cāhaṁ, ānanda, phāsuvihārā añño phāsuvihāro uttaritaro vā paṇītataro vā natthīti vadāmī”ti.


pli: Chaṭṭhaṁ.


title_pli: Aṅguttara Nikāya 5.107 11. Phāsuvihāravagga

pli: Aṅguttara Nikāya 5.107


pli: 11. Phāsuvihāravagga


pli: Sīlasutta


pli: “Pañcahi, bhikkhave, dhammehi samannāgato bhikkhu āhuneyyo hoti pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassa.


pli: Katamehi pañcahi?


pli: Idha, bhikkhave, bhikkhu sīlasampanno hoti, samādhisampanno hoti, paññāsampanno hoti, vimuttisampanno hoti, vimuttiñāṇadassanasampanno hoti.


pli: Imehi kho, bhikkhave, pañcahi dhammehi samannāgato bhikkhu āhuneyyo hoti pāhuneyyo dakkhiṇeyyo añjalikaraṇīyo anuttaraṁ puññakkhettaṁ lokassā”ti.


pli: Sattamaṁ.


title_pli: Aṅguttara Nikāya 5.108 11. Phāsuvihāravagga

pli: Aṅguttara Nikāya 5.108


pli: Asekhasutta


pli: “Pañcahi, bhikkhave, dhammehi samannāgato bhikkhu āhuneyyo hoti pāhuneyyo dakkhiṇeyyo …pe… anuttaraṁ puññakkhettaṁ lokassa.


pli: Katamehi, pañcahi?


pli: Idha, bhikkhave, bhikkhu asekhena sīlakkhandhena samannāgato hoti, asekhena samādhikkhandhena samannāgato hoti, asekhena paññākkhandhena samannāgato hoti, asekhena vimuttikkhandhena samannāgato hoti, asekhena vimuttiñāṇadassanakkhandhena samannāgato hoti.


pli: Imehi kho, bhikkhave, pañcahi dhammehi samannāgato bhikkhu āhuneyyo hoti …pe… anuttaraṁ puññakkhettaṁ lokassā”ti.


pli: Aṭṭhamaṁ.


title_pli: Aṅguttara Nikāya 5.109 11. Phāsuvihāravagga

pli: Aṅguttara Nikāya 5.109


pli: Cātuddisasutta


pli: “Pañcahi, bhikkhave, dhammehi samannāgato bhikkhu cātuddiso hoti.


pli: Idha, bhikkhave, bhikkhu sīlavā hoti, pātimokkhasaṁvarasaṁvuto viharati ācāragocarasampanno aṇumattesu vajjesu bhayadassāvī, samādāya sikkhati sikkhāpadesu;


pli: bahussuto hoti sutadharo sutasannicayo, ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti, tathārūpāssa dhammā bahussutā honti dhātā vacasā paricitā manasānupekkhitā diṭṭhiyā suppaṭividdhā;


pli: catunnaṁ jhānānaṁ ābhicetasikānaṁ diṭṭhadhammasukhavihārānaṁ nikāmalābhī hoti akicchalābhī akasiralābhī;


pli: āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Imehi, kho, bhikkhave, pañcahi dhammehi samannāgato bhikkhu cātuddiso hotī”ti.


pli: Navamaṁ.


title_pli: Aṅguttara Nikāya 5.11 2. Balavagga

pli: Aṅguttara Nikāya 5.11


pli: 2. Balavagga


pli: Ananussutasutta


pli: “Pubbāhaṁ, bhikkhave, ananussutesu dhammesu abhiññāvosānapāramippatto paṭijānāmi.


pli: Pañcimāni, bhikkhave, tathāgatassa tathāgatabalāni, yehi balehi samannāgato tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavatteti.


pli: Katamāni pañca?


pli: Saddhābalaṁ, hirībalaṁ, ottappabalaṁ, vīriyabalaṁ, paññābalaṁ—


pli: imāni kho, bhikkhave, pañca tathāgatassa tathāgatabalāni yehi balehi samannāgato tathāgato āsabhaṁ ṭhānaṁ paṭijānāti, parisāsu sīhanādaṁ nadati, brahmacakkaṁ pavattetī”ti.


pli: Paṭhamaṁ.


title_pli: Aṅguttara Nikāya 5.110 11. Phāsuvihāravagga

pli: Aṅguttara Nikāya 5.110


pli: 11. Phāsuvihāravagga


pli: Araññasutta


pli: “Pañcahi, bhikkhave, dhammehi samannāgato bhikkhu alaṁ araññavanapatthāni pantāni senāsanāni paṭisevituṁ.


pli: Katamehi pañcahi?


pli: Idha, bhikkhave, bhikkhu sīlavā hoti …pe… samādāya sikkhati sikkhāpadesu;


pli: bahussuto hoti …pe… diṭṭhiyā suppaṭividdhā;


pli: āraddhavīriyo viharati thāmavā daḷhaparakkamo anikkhittadhuro kusalesu dhammesu;


pli: catunnaṁ jhānānaṁ ābhicetasikānaṁ diṭṭhadhammasukhavihārānaṁ nikāmalābhī hoti akicchalābhī akasiralābhī;


pli: āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharati.


pli: Imehi kho, bhikkhave, pañcahi dhammehi samannāgato bhikkhu alaṁ araññavanapatthāni pantāni senāsanāni paṭisevitun”ti.


pli: Dasamaṁ.


pli: Phāsuvihāravaggo paṭhamo.


pli: Tassuddānaṁ


pli: Sārajjaṁ saṅkito coro,


pli: Sukhumālaṁ phāsu pañcamaṁ;


pli: Ānanda sīlāsekhā ca,


pli: Cātuddiso araññena cāti.


title_pli: Aṅguttara Nikāya 5.111 12. Andhakavindavagga

pli: Aṅguttara Nikāya 5.111


pli: 12. Andhakavindavagga


pli: Kulūpakasutta


pli: “Pañcahi, bhikkhave, dhammehi samannāgato kulūpako bhikkhu kulesu appiyo ca hoti amanāpo ca agaru ca abhāvanīyo ca.


pli: Katamehi pañcahi?


pli: Asanthavavissāsī ca hoti, anissaravikappī ca, vissaṭṭhupasevī ca, upakaṇṇakajappī ca, atiyācanako ca.


pli: Imehi kho, bhikkhave, pañcahi dhammehi samannāgato kulūpako bhikkhu kulesu appiyo ca hoti amanāpo ca agaru ca abhāvanīyo ca.


pli: Pañcahi, bhikkhave, dhammehi samannāgato kulūpako bhikkhu kulesu piyo ca hoti manāpo ca garu ca bhāvanīyo ca.


pli: Na asanthavavissāsī ca hoti, na anissaravikappī ca, na vissaṭṭhupasevī ca, na upakaṇṇakajappī ca, na atiyācanako ca.


pli: Imehi kho, bhikkhave, pañcahi dhammehi samannāgato kulūpako bhikkhu kulesu piyo ca hoti manāpo ca garu ca bhāvanīyo cā”ti.


pli: Paṭhamaṁ.


title_pli: Aṅguttara Nikāya 5.112 12. Andhakavindavagga

pli: Aṅguttara Nikāya 5.112


pli: Pacchāsamaṇasutta


pli: “Pañcahi, bhikkhave, dhammehi samannāgato pacchāsamaṇo na ādātabbo.


pli: Atidūre vā gacchati accāsanne vā, na pattapariyāpannaṁ gaṇhati, āpattisāmantā bhaṇamānaṁ na nivāreti, bhaṇamānassa antarantarā kathaṁ opāteti, duppañño hoti jaḷo eḷamūgo.


pli: Imehi kho, bhikkhave, pañcahi dhammehi samannāgato pacchāsamaṇo na ādātabbo.


pli: Pañcahi, bhikkhave, dhammehi samannāgato pacchāsamaṇo ādātabbo.


pli: Nātidūre gacchati na accāsanne, pattapariyāpannaṁ gaṇhati, āpattisāmantā bhaṇamānaṁ nivāreti, bhaṇamānassa na antarantarā kathaṁ opāteti, paññavā hoti ajaḷo aneḷamūgo.


pli: Imehi kho, bhikkhave, pañcahi dhammehi samannāgato pacchāsamaṇo ādātabbo”ti.


pli: Dutiyaṁ.


title_pli: Aṅguttara Nikāya 5.113 12. Andhakavindavagga

pli: Aṅguttara Nikāya 5.113


pli: 12. Andhakavindavagga


pli: Sammāsamādhisutta


pli: “Pañcahi, bhikkhave, dhammehi samannāgato bhikkhu abhabbo sammāsamādhiṁ upasampajja viharituṁ.


pli: Katamehi pañcahi?


pli: Idha, bhikkhave, bhikkhu akkhamo hoti rūpānaṁ, akkhamo saddānaṁ, akkhamo gandhānaṁ, akkhamo rasānaṁ, akkhamo phoṭṭhabbānaṁ.


pli: Imehi kho, bhikkhave, pañcahi dhammehi samannāgato bhikkhu abhabbo sammāsamādhiṁ upasampajja viharituṁ.


pli: Pañcahi, bhikkhave, dhammehi samannāgato bhikkhu bhabbo sammāsamādhiṁ upasampajja viharituṁ.


pli: Idha, bhikkhave, bhikkhu khamo hoti rūpānaṁ, khamo saddānaṁ, khamo gandhānaṁ, khamo rasānaṁ, khamo phoṭṭhabbānaṁ.


pli: Imehi kho, bhikkhave, pañcahi dhammehi samannāgato bhikkhu bhabbo sammāsamādhiṁ upasampajja viharitun”ti.


pli: Tatiyaṁ.


title_pli: Aṅguttara Nikāya 5.114 12. Andhakavindavagga

pli: Aṅguttara Nikāya 5.114


pli: Andhakavindasutta


pli: Ekaṁ samayaṁ bhagavā magadhesu viharati andhakavinde.


pli: Atha kho āyasmā ānando yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi. Ekamantaṁ nisinnaṁ kho āyasmantaṁ ānandaṁ bhagavā etadavoca:


pli: “Ye te, ānanda, bhikkhū navā acirapabbajitā adhunāgatā imaṁ dhammavinayaṁ, te vo, ānanda, bhikkhū pañcasu dhammesu samādapetabbā nivesetabbā patiṭṭhāpetabbā.


pli: Katamesu pañcasu?


pli: ‘Etha tumhe, āvuso, sīlavā hotha, pātimokkhasaṁvarasaṁvutā viharatha ācāragocarasampannā aṇumattesu vajjesu bhayadassāvino, samādāya sikkhatha sikkhāpadesū’ti—iti pātimokkhasaṁvare samādapetabbā nivesetabbā patiṭṭhāpetabbā.


pli: ‘Etha tumhe, āvuso, indriyesu guttadvārā viharatha ārakkhasatino nipakkasatino, sārakkhitamānasā satārakkhena cetasā samannāgatā’ti—iti indriyasaṁvare samādapetabbā nivesetabbā patiṭṭhāpetabbā.


pli: ‘Etha tumhe, āvuso, appabhassā hotha, bhasse pariyantakārino’ti—iti bhassapariyante samādapetabbā nivesetabbā patiṭṭhāpetabbā.


pli: ‘Etha tumhe, āvuso, āraññikā hotha, araññavanapatthāni pantāni senāsanāni paṭisevathā’ti—iti kāyavūpakāse samādapetabbā nivesetabbā patiṭṭhāpetabbā.


pli: ‘Etha tumhe, āvuso, sammādiṭṭhikā hotha sammādassanena samannāgatā’ti—iti sammādassane samādapetabbā nivesetabbā patiṭṭhāpetabbā.


pli: Ye te, ānanda, bhikkhū navā acirapabbajitā adhunāgatā imaṁ dhammavinayaṁ, te vo, ānanda, bhikkhū imesu pañcasu dhammesu samādapetabbā nivesetabbā patiṭṭhāpetabbā”ti.


pli: Catutthaṁ.


title_pli: Aṅguttara Nikāya 5.115 12. Andhakavindavagga

pli: Aṅguttara Nikāya 5.115


pli: 12. Andhakavindavagga


pli: Maccharinīsutta


pli: “Pañcahi, bhikkhave, dhammehi samannāgatā bhikkhunī yathābhataṁ nikkhittā evaṁ niraye.


pli: Katamehi pañcahi?


pli: Āvāsamaccharinī hoti, kulamaccharinī hoti, lābhamaccharinī hoti, vaṇṇamaccharinī hoti, dhammamaccharinī hoti.


pli: Imehi kho, bhikkhave, pañcahi dhammehi samannāgatā bhikkhunī yathābhataṁ nikkhittā evaṁ niraye.


pli: Pañcahi, bhikkhave, dhammehi samannāgatā bhikkhunī yathābhataṁ nikkhittā evaṁ sagge.


pli: Na āvāsamaccharinī hoti, na kulamaccharinī hoti, na lābhamaccharinī hoti, na vaṇṇamaccharinī hoti, na dhammamaccharinī hoti.


pli: Imehi kho, bhikkhave, pañcahi dhammehi samannāgatā bhikkhunī yathābhataṁ nikkhittā evaṁ sagge”ti.


pli: Pañcamaṁ.


title_pli: Aṅguttara Nikāya 5.116 12. Andhakavindavagga

pli: Aṅguttara Nikāya 5.116


pli: Vaṇṇanāsutta


pli: Ananuvicca apariyogāhetvā avaṇṇārahassa vaṇṇaṁ bhāsati,


pli: ananuvicca apariyogāhetvā vaṇṇārahassa avaṇṇaṁ bhāsati,


pli: ananuvicca apariyogāhetvā appasādanīye ṭhāne pasādaṁ upadaṁseti,


pli: ananuvicca apariyogāhetvā pasādanīye ṭhāne appasādaṁ upadaṁseti,


pli: saddhādeyyaṁ vinipāteti.


pli: Anuvicca pariyogāhetvā avaṇṇārahassa avaṇṇaṁ bhāsati,


pli: anuvicca pariyogāhetvā vaṇṇārahassa vaṇṇaṁ bhāsati,


pli: anuvicca pariyogāhetvā appasādanīye ṭhāne appasādaṁ upadaṁseti,


pli: anuvicca pariyogāhetvā pasādanīye ṭhāne pasādaṁ upadaṁseti,


pli: saddhādeyyaṁ na vinipāteti.


pli: Chaṭṭhaṁ.


title_pli: Aṅguttara Nikāya 5.117 12. Andhakavindavagga

pli: Aṅguttara Nikāya 5.117


pli: 12. Andhakavindavagga


pli: Issukinīsutta


pli: “Pañcahi, bhikkhave, dhammehi samannāgatā bhikkhunī yathābhataṁ nikkhittā evaṁ niraye.


pli: Katamehi pañcahi?


pli: issukinī ca hoti,


pli: maccharinī ca,


pli: Imehi kho, bhikkhave, pañcahi dhammehi samannāgatā bhikkhunī yathābhataṁ nikkhittā evaṁ niraye.


pli: Pañcahi, bhikkhave, dhammehi samannāgatā bhikkhunī yathābhataṁ nikkhittā evaṁ sagge.


pli: anissukinī ca hoti,


pli: amaccharinī ca,


pli: Imehi kho, bhikkhave, pañcahi dhammehi samannāgatā bhikkhunī yathābhataṁ nikkhittā evaṁ sagge”ti.


pli: Sattamaṁ.


title_pli: Aṅguttara Nikāya 5.118 12. Andhakavindavagga

pli: Aṅguttara Nikāya 5.118


pli: Micchādiṭṭhikasutta


pli: Ananuvicca apariyogāhetvā avaṇṇārahassa vaṇṇaṁ bhāsati,


pli: ananuvicca apariyogāhetvā vaṇṇārahassa avaṇṇaṁ bhāsati,


pli: micchādiṭṭhikā ca hoti,


pli: micchāsaṅkappā ca,


pli: saddhādeyyaṁ vinipāteti.


pli: Anuvicca pariyogāhetvā avaṇṇārahassa avaṇṇaṁ bhāsati,


pli: anuvicca pariyogāhetvā vaṇṇārahassa vaṇṇaṁ bhāsati,


pli: sammādiṭṭhikā ca hoti,


pli: sammāsaṅkappā ca,


pli: saddhādeyyaṁ na vinipāteti.


pli: Aṭṭhamaṁ.


title_pli: Aṅguttara Nikāya 5.119 12. Andhakavindavagga

pli: Aṅguttara Nikāya 5.119


pli: 12. Andhakavindavagga


pli: Micchāvācāsutta


pli: “Pañcahi, bhikkhave, dhammehi samannāgatā bhikkhunī yathābhataṁ nikkhittā evaṁ niraye.


pli: Katamehi pañcahi?


pli: micchāvācā ca hoti,


pli: micchākammantā ca,


pli: Imehi kho, bhikkhave, pañcahi dhammehi samannāgatā bhikkhunī yathābhataṁ nikkhittā evaṁ niraye.


pli: Pañcahi, bhikkhave, dhammehi samannāgatā bhikkhunī yathābhataṁ nikkhittā evaṁ sagge.


pli: sammāvācā ca hoti,


pli: sammākammantā ca,


pli: Imehi kho, bhikkhave, pañcahi dhammehi samannāgatā bhikkhunī yathābhataṁ nikkhittā evaṁ sagge”ti.


pli: Navamaṁ.


title_pli: Aṅguttara Nikāya 5.12 2. Balavagga

pli: Aṅguttara Nikāya 5.12


pli: 2. Balavagga


pli: Kūṭasutta


pli: “Pañcimāni, bhikkhave, sekhabalāni.


pli: Katamāni pañca?


pli: Saddhābalaṁ, hirībalaṁ, ottappabalaṁ, vīriyabalaṁ, paññābalaṁ—


pli: imāni kho, bhikkhave, pañca sekhabalāni.


pli: Imesaṁ kho, bhikkhave, pañcannaṁ sekhabalānaṁ etaṁ aggaṁ etaṁ saṅgāhikaṁ etaṁ saṅghātaniyaṁ, yadidaṁ paññābalaṁ.


pli: Seyyathāpi, bhikkhave, kūṭāgārassa etaṁ aggaṁ etaṁ saṅgāhikaṁ etaṁ saṅghātaniyaṁ, yadidaṁ kūṭaṁ.


pli: Evamevaṁ kho, bhikkhave, imesaṁ pañcannaṁ sekhabalānaṁ etaṁ aggaṁ etaṁ saṅgāhikaṁ etaṁ saṅghātaniyaṁ, yadidaṁ paññābalaṁ.


pli: Tasmātiha, bhikkhave, evaṁ sikkhitabbaṁ:


pli: ‘saddhābalena samannāgatā bhavissāma sekhabalena, hirībalena … ottappabalena … vīriyabalena … paññābalena samannāgatā bhavissāma sekhabalenā’ti.


pli: Evañhi vo, bhikkhave, sikkhitabban”ti.


pli: Dutiyaṁ.


title_pli: Aṅguttara Nikāya 5.120 12. Andhakavindavagga

pli: Aṅguttara Nikāya 5.120


pli: 12. Andhakavindavagga


pli: Micchāvāyāmasutta


pli: “Pañcahi, bhikkhave, dhammehi samannāgatā bhikkhunī yathābhataṁ nikkhittā evaṁ niraye.


pli: Katamehi pañcahi?


pli: Ananuvicca apariyogāhetvā avaṇṇārahassa vaṇṇaṁ bhāsati,


pli: ananuvicca apariyogāhetvā vaṇṇārahassa avaṇṇaṁ bhāsati,


pli: micchāvāyāmā ca hoti,


pli: micchāsatinī ca,


pli: saddhādeyyaṁ vinipāteti.


pli: Imehi kho, bhikkhave, pañcahi dhammehi samannāgatā bhikkhunī yathābhataṁ nikkhittā evaṁ niraye.


pli: Pañcahi, bhikkhave, dhammehi samannāgatā bhikkhunī yathābhataṁ nikkhittā evaṁ sagge.


pli: Anuvicca pariyogāhetvā avaṇṇārahassa avaṇṇaṁ bhāsati,


pli: anuvicca pariyogāhetvā vaṇṇārahassa vaṇṇaṁ bhāsati,


pli: sammāvāyāmā ca hoti,


pli: sammāsatinī ca,


pli: saddhādeyyaṁ na vinipāteti.


pli: Imehi kho, bhikkhave, pañcahi dhammehi samannāgatā bhikkhunī yathābhataṁ nikkhittā evaṁ sagge”ti.


pli: Dasamaṁ.


pli: Andhakavindavaggo dutiyo.


pli: Tassuddānaṁ


pli: Kulūpako pacchāsamaṇo,


pli: samādhiandhakavindaṁ;


pli: Maccharī vaṇṇanā issā,


pli: diṭṭhivācāya vāyamāti.


title_pli: Aṅguttara Nikāya 5.121 13. Gilānavagga

pli: Aṅguttara Nikāya 5.121


pli: 13. Gilānavagga


pli: Gilānasutta


pli: Ekaṁ samayaṁ bhagavā vesāliyaṁ viharati mahāvane kūṭāgārasālāyaṁ.


pli: Atha kho bhagavā sāyanhasamayaṁ paṭisallānā vuṭṭhito yena gilānasālā tenupasaṅkami.


pli: Addasā kho bhagavā aññataraṁ bhikkhuṁ dubbalaṁ gilānakaṁ;


pli: disvā paññatte āsane nisīdi.


pli: Nisajja kho bhagavā bhikkhū āmantesi:


pli: “Yaṁ kiñci, bhikkhave, bhikkhuṁ dubbalaṁ gilānakaṁ pañca dhammā na vijahanti, tassetaṁ pāṭikaṅkhaṁ:


pli: ‘nacirasseva āsavānaṁ khayā anāsavaṁ cetovimuttiṁ paññāvimuttiṁ diṭṭheva dhamme sayaṁ abhiññā sacchikatvā upasampajja viharissatī’ti.


pli: Katame pañca?


pli: Idha, bhikkhave, bhikkhu asubhānupassī kāye viharati, āhāre paṭikūlasaññī, sabbaloke anabhiratasaññī, sabbasaṅkhāresu aniccānupassī, maraṇasaññā kho panassa ajjhattaṁ sūpaṭṭhitā hoti.


pli: Yaṁ kiñci, bhikkhave, bhikkhuṁ dubbalaṁ gilānakaṁ ime pañca dhammā na vijahanti, tassetaṁ pāṭikaṅkhaṁ:


pli: ‘nacirasseva āsavānaṁ khayā …pe… sacchikatvā upasampajja viharissatī’”ti.


pli: Paṭhamaṁ.


title_pli: Aṅguttara Nikāya 5.122 13. Gilānavagga

pli: Aṅguttara Nikāya 5.122


pli: Satisūpaṭṭhitasutta


pli: “Yo hi koci, bhikkhave, bhikkhu vā bhikkhunī vā pañca dhamme bhāveti pañca dhamme bahulīkaroti, tassa dvinnaṁ phalānaṁ aññataraṁ phalaṁ pāṭikaṅkhaṁ—


pli: diṭṭheva dhamme aññā, sati vā upādisese anāgāmitā.


pli: Idha, bhikkhave, bhikkhuno ajjhattaññeva sati sūpaṭṭhitā hoti dhammānaṁ udayatthagāminiyā paññāya, asubhānupassī kāye viharati, āhāre paṭikūlasaññī, sabbaloke anabhiratasaññī, sabbasaṅkhāresu aniccānupassī.


pli: Yo hi koci, bhikkhave, bhikkhu vā bhikkhunī vā ime pañca dhamme bhāveti ime pañca dhamme bahulīkaroti, tassa dvinnaṁ phalānaṁ aññataraṁ phalaṁ pāṭikaṅkhaṁ—


pli: diṭṭheva dhamme aññā, sati vā upādisese anāgāmitā”ti.


pli: Dutiyaṁ.


title_pli: Aṅguttara Nikāya 5.123 13. Gilānavagga

pli: Aṅguttara Nikāya 5.123


pli: 13. Gilānavagga


pli: Paṭhamaupaṭṭhākasutta


pli: “Pañcahi, bhikkhave, dhammehi samannāgato gilāno dūpaṭṭhāko hoti.


pli: Katamehi pañcahi?


pli: Asappāyakārī hoti, sappāye mattaṁ na jānāti, bhesajjaṁ nappaṭisevitā hoti, atthakāmassa gilānupaṭṭhākassa na yathābhūtaṁ ābādhaṁ āvikattā hoti abhikkamantaṁ vā abhikkamatīti paṭikkamantaṁ vā paṭikkamatīti ṭhitaṁ vā ṭhitoti, uppannānaṁ sārīrikānaṁ vedanānaṁ dukkhānaṁ tibbānaṁ kharānaṁ kaṭukānaṁ asātānaṁ amanāpānaṁ pāṇaharānaṁ anadhivāsakajātiko hoti.


pli: Imehi kho, bhikkhave, pañcahi dhammehi samannāgato gilāno dūpaṭṭhāko hoti.


pli: Pañcahi, bhikkhave, dhammehi samannāgato gilāno sūpaṭṭhāko hoti.


pli: Sappāyakārī hoti, sappāye mattaṁ jānāti, bhesajjaṁ paṭisevitā hoti, atthakāmassa gilānupaṭṭhākassa yathābhūtaṁ ābādhaṁ āvikattā hoti abhikkamantaṁ vā abhikkamatīti paṭikkamantaṁ vā paṭikkamatīti ṭhitaṁ vā ṭhitoti, uppannānaṁ sārīrikānaṁ vedanānaṁ dukkhānaṁ tibbānaṁ kharānaṁ kaṭukānaṁ asātānaṁ amanāpānaṁ pāṇaharānaṁ adhivāsakajātiko hoti.


pli: Imehi kho, bhikkhave, pañcahi dhammehi samannāgato gilāno sūpaṭṭhāko hotī”ti.


pli: Tatiyaṁ.


title_pli: Aṅguttara Nikāya 5.124 13. Gilānavagga

pli: Aṅguttara Nikāya 5.124


pli: Dutiyaupaṭṭhākasutta


pli: “Pañcahi, bhikkhave, dhammehi samannāgato gilānupaṭṭhāko nālaṁ gilānaṁ upaṭṭhātuṁ.


pli: Nappaṭibalo hoti bhesajjaṁ saṁvidhātuṁ;


pli: sappāyāsappāyaṁ na jānāti, asappāyaṁ upanāmeti, sappāyaṁ apanāmeti;


pli: āmisantaro gilānaṁ upaṭṭhāti, no mettacitto;


pli: jegucchī hoti uccāraṁ vā passāvaṁ vā vantaṁ vā kheḷaṁ vā nīharituṁ;


pli: nappaṭibalo hoti gilānaṁ kālena kālaṁ dhammiyā kathāya sandassetuṁ samādapetuṁ samuttejetuṁ sampahaṁsetuṁ.


pli: Imehi kho, bhikkhave, pañcahi dhammehi samannāgato gilānupaṭṭhāko nālaṁ gilānaṁ upaṭṭhātuṁ.


pli: Pañcahi, bhikkhave, dhammehi samannāgato gilānupaṭṭhāko alaṁ gilānaṁ upaṭṭhātuṁ.


pli: Katamehi pañcahi?


pli: Paṭibalo hoti bhesajjaṁ saṁvidhātuṁ;


pli: sappāyāsappāyaṁ jānāti, asappāyaṁ apanāmeti, sappāyaṁ upanāmeti;


pli: mettacitto gilānaṁ upaṭṭhāti, no āmisantaro;


pli: ajegucchī hoti uccāraṁ vā passāvaṁ vā vantaṁ vā kheḷaṁ vā nīharituṁ;


pli: paṭibalo hoti gilānaṁ kālena kālaṁ dhammiyā kathāya sandassetuṁ samādapetuṁ samuttejetuṁ sampahaṁsetuṁ.


pli: Imehi kho, bhikkhave, pañcahi dhammehi samannāgato gilānupaṭṭhāko alaṁ gilānaṁ upaṭṭhātun”ti.


pli: Catutthaṁ.


title_pli: Aṅguttara Nikāya 5.125 13. Gilānavagga

pli: Aṅguttara Nikāya 5.125


pli: 13. Gilānavagga


pli: Paṭhamaanāyussāsutta


pli: “Pañcime, bhikkhave, dhammā anāyussā.


pli: Katame pañca?


pli: Asappāyakārī hoti, sappāye mattaṁ na jānāti, apariṇatabhojī ca hoti, akālacārī ca hoti, abrahmacārī ca.


pli: Ime kho, bhikkhave, pañca dhammā anāyussā.


pli: Pañcime, bhikkhave, dhammā āyussā.


pli: Sappāyakārī hoti, sappāye mattaṁ jānāti, pariṇatabhojī ca hoti, kālacārī ca hoti, brahmacārī ca.


pli: Ime kho, bhikkhave, pañca dhammā āyussā”ti.


pli: Pañcamaṁ.


title_pli: Aṅguttara Nikāya 5.126 13. Gilānavagga

pli: Aṅguttara Nikāya 5.126


pli: Dutiyaanāyussāsutta


pli: Asappāyakārī hoti, sappāye mattaṁ na jānāti, apariṇatabhojī ca hoti, dussīlo ca, pāpamitto ca.


pli: Sappāyakārī hoti, sappāye mattaṁ jānāti, pariṇatabhojī ca hoti, sīlavā ca, kalyāṇamitto ca.


pli: Chaṭṭhaṁ.


title_pli: Aṅguttara Nikāya 5.127 13. Gilānavagga

pli: Aṅguttara Nikāya 5.127


pli: Vapakāsasutta


pli: “Pañcahi, bhikkhave, dhammehi samannāgato bhikkhu nālaṁ saṅghamhā vapakāsituṁ.


pli: Katamehi pañcahi?


pli: Idha, bhikkhave, bhikkhu asantuṭṭho hoti itarītarena cīvarena, asantuṭṭho hoti itarītarena piṇḍapātena, asantuṭṭho hoti itarītarena senāsanena, asantuṭṭho hoti itarītarena gilānappaccayabhesajjaparikkhārena, kāmasaṅkappabahulo ca viharati.


pli: Imehi kho, bhikkhave, pañcahi dhammehi samannāgato bhikkhu nālaṁ saṅghamhā vapakāsituṁ.


pli: Pañcahi, bhikkhave, dhammehi samannāgato bhikkhu alaṁ saṅghamhā vapakāsituṁ.


pli: Idha, bhikkhave, bhikkhu santuṭṭho hoti itarītarena cīvarena, santuṭṭho hoti itarītarena piṇḍapātena, santuṭṭho hoti itarītarena senāsanena, santuṭṭho hoti itarītarena gilānappaccayabhesajjaparikkhārena, nekkhammasaṅkappabahulo ca viharati.


pli: Imehi kho, bhikkhave, pañcahi dhammehi samannāgato bhikkhu alaṁ saṅghamhā vapakāsitun”ti.


pli: Sattamaṁ.


title_pli: Aṅguttara Nikāya 5.128 13. Gilānavagga

pli: Aṅguttara Nikāya 5.128


pli: 13. Gilānavagga


pli: Samaṇasukhasutta


pli: “Pañcimāni, bhikkhave, samaṇadukkhāni.


pli: Katamāni pañca?


pli: Idha, bhikkhave, bhikkhu asantuṭṭho hoti itarītarena cīvarena, asantuṭṭho hoti itarītarena piṇḍapātena, asantuṭṭho hoti itarītarena senāsanena, asantuṭṭho hoti itarītarena gilānappaccayabhesajjaparikkhārena, anabhirato ca brahmacariyaṁ carati.


pli: Imāni kho, bhikkhave, pañca samaṇadukkhāni.


pli: Pañcimāni, bhikkhave, samaṇasukhāni.


pli: Idha, bhikkhave, bhikkhu santuṭṭho hoti itarītarena cīvarena, santuṭṭho hoti itarītarena piṇḍapātena, santuṭṭho hoti itarītarena senāsanena, santuṭṭho hoti itarītarena gilānappaccayabhesajjaparikkhārena, abhirato ca brahmacariyaṁ carati.


pli: Imāni kho, bhikkhave, pañca samaṇasukhānī”ti.


pli: Aṭṭhamaṁ.


title_pli: Aṅguttara Nikāya 5.129 13. Gilānavagga

pli: Aṅguttara Nikāya 5.129


pli: Parikuppasutta


pli: “Pañcime, bhikkhave, āpāyikā nerayikā parikuppā atekicchā.


pli: Katame pañca?


pli: Mātā jīvitā voropitā hoti, pitā jīvitā voropito hoti, arahaṁ jīvitā voropito hoti, tathāgatassa duṭṭhena cittena lohitaṁ uppāditaṁ hoti, saṅgho bhinno hoti.


pli: Ime kho, bhikkhave, pañca āpāyikā nerayikā parikuppā atekicchā”ti.


pli: Navamaṁ.


title_pli: Aṅguttara Nikāya 5.13 2. Balavagga

pli: Aṅguttara Nikāya 5.13


pli: 2. Balavagga


pli: Saṅkhittasutta


pli: “Pañcimāni, bhikkhave, balāni.


pli: Katamāni pañca?


pli: Saddhābalaṁ, vīriyabalaṁ, satibalaṁ, samādhibalaṁ, paññābalaṁ—


pli: imāni kho, bhikkhave, pañca balānī”ti.


pli: Tatiyaṁ.


title_pli: Aṅguttara Nikāya 5.130 13. Gilānavagga

pli: Aṅguttara Nikāya 5.130


pli: 13. Gilānavagga


pli: Byasanasutta


pli: “Pañcimāni, bhikkhave, byasanāni.


pli: Ñātibyasanaṁ, bhogabyasanaṁ, rogabyasanaṁ, sīlabyasanaṁ, diṭṭhibyasanaṁ.


pli: Na, bhikkhave, sattā ñātibyasanahetu vā bhogabyasanahetu vā rogabyasanahetu vā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti.


pli: Sīlabyasanahetu vā, bhikkhave, sattā diṭṭhibyasanahetu vā kāyassa bhedā paraṁ maraṇā apāyaṁ duggatiṁ vinipātaṁ nirayaṁ upapajjanti.


pli: Imāni kho, bhikkhave, pañca byasanāni.


pli: Pañcimā, bhikkhave, sampadā.


pli: Katamā pañca?


pli: Ñātisampadā, bhogasampadā, ārogyasampadā, sīlasampadā, diṭṭhisampadā.


pli: Na, bhikkhave, sattā ñātisampadāhetu vā bhogasampadāhetu vā ārogyasampadāhetu vā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Sīlasampadāhetu vā, bhikkhave, sattā diṭṭhisampadāhetu vā kāyassa bhedā paraṁ maraṇā sugatiṁ saggaṁ lokaṁ upapajjanti.


pli: Imā kho, bhikkhave, pañca sampadā”ti.


pli: Dasamaṁ.


pli: Gilānavaggo tatiyo.


pli: Tassuddānaṁ


pli: Gilāno satisūpaṭṭhi,


pli: Dve upaṭṭhākā duvāyusā;


pli: Vapakāsasamaṇasukhā,


pli: Parikuppaṁ byasanena cāti.


title_pli: Aṅguttara Nikāya 5.131 14. Rājavagga

pli: Aṅguttara Nikāya 5.131


pli: 14. Rājavagga


pli: Paṭhamacakkānuvattanasutta


pli: “Pañcahi, bhikkhave, aṅgehi samannāgato rājā cakkavattī dhammeneva cakkaṁ vatteti;


pli: taṁ hoti cakkaṁ appaṭivattiyaṁ kenaci manussabhūtena paccatthikena pāṇinā.


pli: Katamehi pañcahi?


pli: Idha, bhikkhave, rājā cakkavattī atthaññū ca hoti, dhammaññū ca, mattaññū ca, kālaññū ca, parisaññū ca.


pli: Imehi kho, bhikkhave, pañcahi aṅgehi samannāgato rājā cakkavattī dhammeneva cakkaṁ pavatteti;


pli: Evamevaṁ kho, bhikkhave, pañcahi dhammehi samannāgato tathāgato arahaṁ sammāsambuddho dhammeneva anuttaraṁ dhammacakkaṁ pavatteti;


pli: taṁ hoti cakkaṁ appaṭivattiyaṁ samaṇena vā brāhmaṇena vā devena vā mārena vā brahmunā vā kenaci vā lokasmiṁ.


pli: Idha, bhikkhave, tathāgato arahaṁ sammāsambuddho atthaññū, dhammaññū, mattaññū, kālaññū, parisaññū.


pli: Imehi kho, bhikkhave, pañcahi dhammehi samannāgato tathāgato arahaṁ sammāsambuddho dhammeneva anuttaraṁ dhammacakkaṁ pavatteti;


pli: taṁ hoti dhammacakkaṁ appaṭivattiyaṁ samaṇena vā brāhmaṇena vā devena vā mārena vā brahmunā vā kenaci vā lokasmin”ti.


pli: Paṭhamaṁ.


title_pli: Aṅguttara Nikāya 5.132 14. Rājavagga

pli: Aṅguttara Nikāya 5.132


pli: Dutiyacakkānuvattanasutta


pli: “Pañcahi, bhikkhave, aṅgehi samannāgato rañño cakkavattissa jeṭṭho putto pitarā pavattitaṁ cakkaṁ dhammeneva anuppavatteti;


pli: Idha, bhikkhave, rañño cakkavattissa jeṭṭho putto atthaññū ca hoti, dhammaññū ca, mattaññū ca, kālaññū ca, parisaññū ca.


pli: Imehi kho, bhikkhave, pañcahi aṅgehi samannāgato rañño cakkavattissa jeṭṭho putto pitarā pavattitaṁ cakkaṁ dhammeneva anuppavatteti;


pli: Evamevaṁ kho, bhikkhave, pañcahi dhammehi samannāgato sāriputto tathāgatena anuttaraṁ dhammacakkaṁ pavattitaṁ sammadeva anuppavatteti;


pli: Idha, bhikkhave, sāriputto atthaññū, dhammaññū, mattaññū, kālaññū, parisaññū.


pli: Imehi kho, bhikkhave, pañcahi dhammehi samannāgato sāriputto tathāgatena anuttaraṁ dhammacakkaṁ pavattitaṁ sammadeva anuppavatteti;


pli: taṁ hoti cakkaṁ appaṭivattiyaṁ samaṇena vā brāhmaṇena vā devena vā mārena vā brahmunā vā kenaci vā lokasmin”ti.


pli: Dutiyaṁ.


title_pli: Aṅguttara Nikāya 5.133 14. Rājavagga

pli: Aṅguttara Nikāya 5.133


pli: 14. Rājavagga


pli: Dhammarājāsutta


pli: “Yopi so, bhikkhave, rājā cakkavattī dhammiko dhammarājā, sopi na arājakaṁ cakkaṁ vattetī”ti.


pli: Evaṁ vutte aññataro bhikkhu bhagavantaṁ etadavoca:


pli: “ko pana, bhante, rañño cakkavattissa dhammikassa dhammarañño rājā”ti?


pli: “Dhammo, bhikkhū”ti bhagavā avoca.


pli: “Idha, bhikkhu, rājā cakkavattī dhammiko dhammarājā dhammaññeva nissāya dhammaṁ sakkaronto dhammaṁ garuṁ karonto dhammaṁ apacāyamāno dhammaddhajo dhammaketu dhammādhipateyyo dhammikaṁ rakkhāvaraṇaguttiṁ saṁvidahati antojanasmiṁ.


pli: Puna caparaṁ, bhikkhu, rājā cakkavattī dhammiko dhammarājā dhammaññeva nissāya dhammaṁ sakkaronto dhammaṁ garuṁ karonto dhammaṁ apacāyamāno dhammaddhajo dhammaketu dhammādhipateyyo dhammikaṁ rakkhāvaraṇaguttiṁ saṁvidahati khattiyesu anuyantesu …pe… balakāyasmiṁ brāhmaṇagahapatikesu negamajānapadesu samaṇabrāhmaṇesu migapakkhīsu.


pli: Sa kho so, bhikkhu, rājā cakkavattī dhammiko dhammarājā dhammaññeva nissāya dhammaṁ sakkaronto dhammaṁ garuṁ karonto dhammaṁ apacāyamāno dhammaddhajo dhammaketu dhammādhipateyyo dhammikaṁ rakkhāvaraṇaguttiṁ saṁvidahitvā antojanasmiṁ dhammikaṁ rakkhāvaraṇaguttiṁ saṁvidahitvā khattiyesu anuyantesu balakāyasmiṁ brāhmaṇagahapatikesu negamajānapadesu samaṇabrāhmaṇesu migapakkhīsu dhammeneva cakkaṁ pavatteti;


pli: taṁ hoti cakkaṁ appaṭivattiyaṁ kenaci manussabhūtena paccatthikena pāṇinā.


pli: Evamevaṁ kho, bhikkhu, tathāgato arahaṁ sammāsambuddho dhammiko dhammarājā dhammaññeva nissāya dhammaṁ sakkaronto dhammaṁ garuṁ karonto dhammaṁ apacāyamāno dhammaddhajo dhammaketu dhammādhipateyyo dhammikaṁ rakkhāvaraṇaguttiṁ saṁvidahati bhikkhūsu:


pli: ‘evarūpaṁ kāyakammaṁ sevitabbaṁ, evarūpaṁ kāyakammaṁ na sevitabbaṁ;


pli: evarūpaṁ vacīkammaṁ sevitabbaṁ, evarūpaṁ vacīkammaṁ na sevitabbaṁ;


pli: evarūpaṁ manokammaṁ sevitabbaṁ, evarūpaṁ manokammaṁ na sevitabbaṁ;


pli: evarūpo ājīvo sevitabbo, evarūpo ājīvo na sevitabbo;


pli: evarūpo gāmanigamo sevitabbo, evarūpo gāmanigamo na sevitabbo’ti.


pli: Puna caparaṁ, bhikkhu, tathāgato arahaṁ sammāsambuddho dhammiko dhammarājā dhammaññeva nissāya dhammaṁ sakkaronto dhammaṁ garuṁ karonto dhammaṁ apacāyamāno dhammaddhajo dhammaketu dhammādhipateyyo dhammikaṁ rakkhāvaraṇaguttiṁ saṁvidahati bhikkhunīsu …pe… upāsakesu …pe… upāsikāsu:


pli: Sa kho so, bhikkhu, tathāgato arahaṁ sammāsambuddho dhammiko dhammarājā dhammaññeva nissāya dhammaṁ sakkaronto dhammaṁ garuṁ karonto dhammaṁ apacāyamāno dhammaddhajo dhammaketu dhammādhipateyyo dhammikaṁ rakkhāvaraṇaguttiṁ saṁvidahitvā bhikkhūsu, dhammikaṁ rakkhāvaraṇaguttiṁ saṁvidahitvā bhikkhunīsu, dhammikaṁ rakkhāvaraṇaguttiṁ saṁvidahitvā upāsakesu, dhammikaṁ rakkhāvaraṇaguttiṁ saṁvidahitvā upāsikāsu dhammeneva anuttaraṁ dhammacakkaṁ pavatteti;


pli: taṁ hoti cakkaṁ appaṭivattiyaṁ samaṇena vā brāhmaṇena vā devena vā mārena vā brahmunā vā kenaci vā lokasmin”ti.


pli: Tatiyaṁ.


title_pli: Aṅguttara Nikāya 5.134 14. Rājavagga

pli: Aṅguttara Nikāya 5.134


pli: 14. Rājavagga


pli: Yassaṁdisaṁsutta


pli: “Pañcahi, bhikkhave, aṅgehi samannāgato rājā khattiyo muddhāvasitto yassaṁ yassaṁ disāyaṁ viharati, sakasmiṁyeva vijite viharati.


pli: Katamehi pañcahi?


pli: Idha, bhikkhave, rājā khattiyo muddhāvasitto ubhato sujāto hoti mātito ca pitito ca, saṁsuddhagahaṇiko, yāva sattamā pitāmahayugā akkhitto anupakkuṭṭho jātivādena;


pli: aḍḍho hoti mahaddhano mahābhogo paripuṇṇakosakoṭṭhāgāro;


pli: balavā kho pana hoti caturaṅginiyā senāya samannāgato assavāya ovādapaṭikarāya;


pli: pariṇāyako kho panassa hoti paṇḍito viyatto medhāvī paṭibalo atītānāgatapaccuppanne atthe cintetuṁ;


pli: tassime cattāro dhammā yasaṁ paripācenti.


pli: So iminā yasapañcamena dhammena samannāgato yassaṁ yassaṁ disāyaṁ viharati, sakasmiṁyeva vijite viharati.


pli: Taṁ kissa hetu?


pli: Evañhetaṁ, bhikkhave, hoti vijitāvīnaṁ.


pli: Evamevaṁ kho, bhikkhave, pañcahi dhammehi samannāgato bhikkhu yassaṁ yassaṁ disāyaṁ viharati, vimuttacittova viharati.


pli: Idha, bhikkhave, bhikkhu sīlavā hoti, pātimokkhasaṁvarasaṁvuto viharati ācāragocarasampanno aṇumattesu vajjesu bhayadassāvī, samādāya sikkhati sikkhāpadesu—


pli: rājāva khattiyo muddhāvasitto jātisampanno;


pli: bahussuto hoti sutadharo sutasannicayo, ye te dhammā ādikalyāṇā majjhekalyāṇā pariyosānakalyāṇā sātthaṁ sabyañjanaṁ kevalaparipuṇṇaṁ parisuddhaṁ brahmacariyaṁ abhivadanti, tathārūpāssa dhammā bahussutā honti dhātā vacasā paricitā manasānupekkhitā diṭṭhiyā suppaṭividdhā—


pli: rājāva khattiyo muddhāvasitto aḍḍho mahaddhano mahābhogo paripuṇṇakosakoṭṭhāgāro;


pli: āraddhavīriyo viharati akusalānaṁ dhammānaṁ pahānāya kusalānaṁ dhammānaṁ upasampadāya thāmavā daḷhaparakkamo anikkhittadhuro kusalesu dhammesu—


pli: rājāva khattiyo muddhāvasitto balasampanno;


pli: paññavā hoti udayatthagāminiyā paññāya samannāgato ariyāya nibbedhikāya sammā dukkhakkhayagāminiyā—


pli: rājāva khattiyo muddhāvasitto pariṇāyakasampanno;


pli: tassime cattāro dhammā vimuttiṁ paripācenti.


pli: So iminā vimuttipañcamena dhammena samannāgato yassaṁ yassaṁ disāyaṁ viharati vimuttacittova viharati.


pli: Evañhetaṁ, bhikkhave, hoti vimuttacittānan”ti.


pli: Catutthaṁ.


title_pli: Aṅguttara Nikāya 5.135 14. Rājavagga

pli: Aṅguttara Nikāya 5.135


pli: 14. Rājavagga


pli: Paṭhamapatthanāsutta


pli: “Pañcahi, bhikkhave, aṅgehi samannāgato rañño khattiyassa muddhāvasittassa jeṭṭho putto rajjaṁ pattheti.


pli: Katamehi pañcahi?


pli: Idha, bhikkhave, rañño khattiyassa muddhāvasittassa jeṭṭho putto ubhato sujāto hoti mātito ca pitito ca, saṁsuddhagahaṇiko, yāva sattamā pitāmahayugā akkhitto anupakkuṭṭho jātivādena;


pli: abhirūpo hoti dassanīyo pāsādiko paramāya vaṇṇapokkharatāya samannāgato;


pli: mātāpitūnaṁ piyo hoti manāpo;


pli: negamajānapadassa piyo hoti manāpo;


pli: yāni tāni raññaṁ khattiyānaṁ muddhāvasittānaṁ sippaṭṭhānāni hatthismiṁ vā assasmiṁ vā rathasmiṁ vā dhanusmiṁ vā tharusmiṁ vā tattha sikkhito hoti anavayo.


pli: Tassa evaṁ hoti:


pli: ‘ahaṁ khomhi ubhato sujāto mātito ca pitito ca, saṁsuddhagahaṇiko, yāva sattamā pitāmahayugā akkhitto anupakkuṭṭho jātivādena.


pli: Kasmāhaṁ rajjaṁ na pattheyyaṁ.


pli: Ahaṁ khomhi abhirūpo dassanīyo pāsādiko paramāya vaṇṇapokkharatāya samannāgato.


pli: Ahaṁ khomhi mātāpitūnaṁ piyo manāpo.


pli: Ahaṁ khomhi negamajānapadassa piyo manāpo.


pli: Ahaṁ khomhi yāni tāni raññaṁ khattiyānaṁ muddhāvasittānaṁ sippaṭṭhānāni hatthismiṁ vā assasmiṁ vā rathasmiṁ vā dhanusmiṁ vā tharusmiṁ vā, tattha sikkhito anavayo.


pli: Kasmāhaṁ rajjaṁ na pattheyyan’ti.


pli: Imehi kho, bhikkhave, pañcahi aṅgehi samannāgato rañño khattiyassa muddhāvasittassa jeṭṭho putto rajjaṁ pattheti.


pli: Evamevaṁ kho, bhikkhave, pañcahi dhammehi samannāgato bhikkhu āsavānaṁ khayaṁ pattheti.


pli: Idha, bhikkhave, bhikkhu saddho hoti, saddahati tathāgatassa bodhiṁ:


pli: ‘itipi so bhagavā arahaṁ sammāsambuddho vijjācaraṇasampanno sugato lokavidū anuttaro purisadammasārathi satthā devamanussānaṁ buddho bhagavā’ti.


pli: Appābādho hoti appātaṅko, samavepākiniyā gahaṇiyā samannāgato nātisītāya nāccuṇhāya majjhimāya padhānakkhamāya;


pli: asaṭho hoti amāyāvī, yathābhūtaṁ attānaṁ āvikattā satthari vā viññūsu vā sabrahmacārīsu;


pli: āraddhavīriyo viharati akusalānaṁ dhammānaṁ pahānāya, kusalānaṁ dhammānaṁ upasampadāya, thāmavā daḷhaparakkamo anikkhittadhuro kusalesu dhammesu;


pli: paññavā hoti udayatthagāminiyā paññāya samannāgato ariyāya nibbedhikāya sammā dukkhakkhayagāminiyā.


pli: ‘ahaṁ khomhi saddho, saddahāmi tathāgatassa bodhiṁ:


pli: “itipi so bhagavā arahaṁ sammāsambuddho …pe… satthā devamanussānaṁ buddho bhagavā”ti.


pli: Kasmāhaṁ āsavānaṁ khayaṁ na pattheyyaṁ.


pli: Ahaṁ khomhi appābādho appātaṅko samavepākiniyā gahaṇiyā samannāgato nātisītāya nāccuṇhāya majjhimāya padhānakkhamāya.


pli: Ahaṁ khomhi asaṭho amāyāvī yathābhūtaṁ attānaṁ āvikattā satthari vā viññūsu vā sabrahmacārīsu.


pli: Ahaṁ khomhi āraddhavīriyo viharāmi akusalānaṁ dhammānaṁ pahānāya, kusalānaṁ dhammānaṁ upasampadāya, thāmavā daḷhaparakkamo anikkhittadhuro kusalesu dhammesu.


pli: Ahaṁ khomhi paññavā udayatthagāminiyā paññāya samannāgato ariyāya nibbedhikāya sammā dukkhakkhayagāminiyā.


pli: Kasmāhaṁ āsavānaṁ khayaṁ na pattheyyan’ti.


pli: Imehi kho, bhikkhave, pañcahi dhammehi samannāgato bhikkhu āsavānaṁ khayaṁ patthetī”ti.


pli: Pañcamaṁ.


title_pli: Aṅguttara Nikāya 5.136 14. Rājavagga

pli: Aṅguttara Nikāya 5.136


pli: 14. Rājavagga


pli: Dutiyapatthanāsutta


pli: “Pañcahi, bhikkhave, aṅgehi samannāgato rañño khattiyassa muddhāvasittassa jeṭṭho putto oparajjaṁ pattheti.


pli: Katamehi pañcahi?


pli: Idha, bhikkhave, rañño khattiyassa muddhāvasittassa jeṭṭho putto ubhato sujāto hoti mātito ca pitito ca, saṁsuddhagahaṇiko, yāva sattamā pitāmahayugā akkhitto anupakkuṭṭho jātivādena;


pli: abhirūpo hoti dassanīyo pāsādiko paramāya vaṇṇapokkharatāya samannāgato;


pli: mātāpitūnaṁ piyo hoti manāpo,


pli: balakāyassa piyo hoti manāpo;


pli: paṇḍito hoti viyatto medhāvī paṭibalo atītānāgatapaccuppanne atthe cintetuṁ.


pli: Tassa evaṁ hoti:


pli: ‘ahaṁ khomhi ubhato sujāto mātito ca pitito ca, saṁsuddhagahaṇiko, yāva sattamā pitāmahayugā akkhitto anupakkuṭṭho jātivādena.


pli: Kasmāhaṁ oparajjaṁ na pattheyyaṁ.


pli: Ahaṁ khomhi abhirūpo dassanīyo pāsādiko paramāya vaṇṇapokkharatāya samannāgato.


pli: Ahaṁ khomhi mātāpitūnaṁ piyo manāpo.


pli: Ahaṁ khomhi balakāyassa piyo manāpo.


pli: Ahaṁ khomhi paṇḍito viyatto medhāvī paṭibalo atītānāgatapaccuppanne atthe cintetuṁ.